**บริษัท อิตาเลียนไทย ดีเวล๊อปเมนต์ จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนสิ้นสุดวันที่ 31 มีนาคม 2565 (ยังไม่ได้ตรวจสอบ แต่สอบทานแล้ว)**

1. **ลักษณะการดำเนินธุรกิจ**

บริษัท อิตาเลียนไทย ดีเวล๊อปเมนต์ จำกัด (มหาชน) (“บริษัท”) เป็นบริษัทที่จดทะเบียนในประเทศไทย โดยมีกิจการสาขาในต่างประเทศจำนวน 3 สาขา และสำนักงานโครงการในต่างประเทศจำนวน 3 โครงการ บริษัทและบริษัทย่อยดำเนินธุรกิจหลักในการให้บริการรับเหมาก่อสร้าง และบริการอื่นอันเกี่ยวเนื่องกับงานก่อสร้าง ให้บริการการขุด-ขนดิน ขุดและคัดแยก และขนถ่านหิน พัฒนาอสังหาริมทรัพย์ ผลิตและขายวัสดุก่อสร้าง รวมถึงลงทุนในโครงการต่างๆ ทั้งในและต่างประเทศ

1. **เกณฑ์ในการจัดทำงบการเงิน**
   1. เกณฑ์ในการจัดทำงบการเงินระหว่างกาล

งบการเงินระหว่างกาลสำหรับงวดสามเดือนสิ้นสุดวันที่ 31 มีนาคม 2565 จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง และได้นำเสนอในสกุลเงินบาทไทยโดยไม่ได้รวมข้อมูลทั้งหมดในงบการเงินประจำปีที่ได้จัดทำตามมาตรฐานการรายงานทางการเงินของไทย ผู้ใช้งบการเงินควรใช้งบการเงินระหว่างกาลนี้ควบคู่กับงบการเงินสำหรับปีสิ้นสุดวันที่ 31 ธันวาคม 2564

งบการเงินระหว่างกาลฉบับนี้จัดทำขึ้นเป็นทางการเป็นภาษาไทย การแปลงบการเงินฉบับนี้เป็นภาษาอื่น ให้ยึดถืองบการเงินที่จัดทำขึ้นเป็นภาษาไทยเป็นเกณฑ์

งบการเงินระหว่างกาลนี้ได้รับอนุมัติจากกรรมการบริษัท เมื่อวันที่ 17 พฤษภาคม 2565

* 1. เกณฑ์ในการจัดทำงบการเงินรวมระหว่างกาล

งบการเงินรวมระหว่างกาลได้จัดทำขึ้นโดยรวมงบการเงินของบริษัท อิตาเลียนไทย ดีเวล๊อปเมนต์ จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับการจัดทำงบการเงินรวมสำหรับปีสิ้นสุดวันที่   
31 ธันวาคม 2564 โดยมีการเปลี่ยนแปลงที่สำคัญเกี่ยวกับโครงสร้างของกลุ่มบริษัทในระหว่างงวด ดังนี้

* บริษัทและบริษัท เนาวรัตน์พัฒนาการ จำกัด (มหาชน) ได้ร่วมลงทุนในกิจการร่วมค้า ไอทีดี - เอ็นดับเบิ้ลยูอาร์ เอ็มอาร์ที โดยมีวัตถุประสงค์เพื่อให้บริการงานก่อสร้างรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) สัญญาที่ 3 งานออกแบบและก่อสร้างอุโมงค์ทางวิ่งและสถานีใต้ดิน ช่วงผ่านฟ้า - สะพานพุทธ โดยบริษัทมีสัดส่วนการร่วมทุนร้อยละ 60 ในกิจการร่วมค้า

* 1. งบการเงินรวมระหว่างกาล ณ วันที่ 31 มีนาคม 2565 ได้รวมเงินลงทุนในบริษัทร่วมตามวิธีส่วนได้เสียจำนวน 388.62 ล้านบาท และส่วนแบ่งขาดทุนตามวิธีส่วนได้เสียจากเงินลงทุนในบริษัทร่วมสำหรับงวดสามเดือนสิ้นสุด วันเดียวกันจำนวน 1.47 ล้านบาท จากข้อมูลทางการเงินที่จัดทำขึ้นโดยฝ่ายบริหารของบริษัทร่วม ซึ่งยังไม่ได้มีการสอบทานจากผู้สอบบัญชี เนื่องจากบริษัทร่วมดังกล่าวไม่อยู่ในอำนาจการควบคุมของฝ่ายบริหารของบริษัท อย่างไรก็ตาม ผู้บริหารของบริษัทเชื่อว่าจะไม่มีผลแตกต่างที่เป็นสาระสำคัญหากงบการเงินของบริษัทร่วมดังกล่าวได้รับการสอบทานจากผู้สอบบัญชีของบริษัทร่วมแล้ว

นอกจากนี้ งบแสดงฐานะการเงินรวม ณ วันที่ 31 มีนาคม 2565 ได้รวมเงินลงทุนในกิจการร่วมค้าแห่งหนึ่ง ตามวิธีส่วนได้เสียจำนวน 179.33 ล้านบาท ซึ่งจำนวนดังกล่าวคำนวณจากข้อมูลทางการเงินของกิจการร่วมค้า ณ วันที่ 30 กันยายน 2562 ที่ผ่านการสอบทานจากผู้สอบบัญชีของกิจการร่วมค้าแล้ว ทั้งนี้ ฝ่ายบริหารของกิจการร่วมค้าไม่สามารถจัดทำข้อมูลทางการเงินให้เป็นปัจจุบันได้ เนื่องจากกิจการร่วมค้าและผู้ว่าจ้างมีข้อพิพาทเกี่ยวกับการบอกเลิกสัญญาว่าจ้าง และข้อพิพาทดังกล่าวอยู่ระหว่างการพิจารณาไกล่เกลี่ยโดยคณะกรรมการวินิจฉัยข้อพิพาท Dispute Adjudication Board (DAB) ดังนั้น ฝ่ายบริหารของกิจการร่วมค้าจึงยังไม่สามารถประเมินผลกระทบที่อาจเกิดขึ้นต่อมูลค่าที่คาดว่าจะได้รับคืนของสินทรัพย์ และภาระผูกพันในหนี้สินปัจจุบัน รวมถึงภาระหนี้สินที่อาจเกิดขึ้นในอนาคตจากเรื่องดังกล่าวได้

* 1. ข้อมูลทางการเงินของกิจการที่ดำเนินงานร่วมกัน

งบการเงินรวมและเฉพาะของบริษัทระหว่างกาล ณ วันที่ 31 มีนาคม 2565 และวันที่ 31 ธันวาคม 2564 และสำหรับงวดสามเดือนสิ้นสุดวันที่ 31 มีนาคม 2565 และ 2564 ได้รวมสินทรัพย์ หนี้สิน รายได้ และค่าใช้จ่ายของกิจการที่ดำเนินงานร่วมกัน (หลังตัดรายการระหว่างกันกับบริษัท) โดยใช้วิธีรวมตามสัดส่วนของบริษัทในการดำเนินงานร่วมกันดังกล่าว ดังนี้

|  |  |  |  |  |  |  |
| --- | --- | --- | --- | --- | --- | --- |
|  | | |  | | (หน่วย : พันบาท) | |
|  | | | 31 มีนาคม 2565 | | 31 ธันวาคม 2564 | |
|  | | |  | |  | |
| สินทรัพย์หมุนเวียน | | | 3,978,367 | | 3,141,609 | |
| สินทรัพย์ไม่หมุนเวียน | | | 218,294 | | 223,614 | |
| หนี้สินหมุนเวียน | | | 2,564,651 | | 1,808,781 | |
| หนี้สินไม่หมุนเวียน | | | 2,911,151 | | 1,268,959 | |
|  | | |  | |  | |
|  |  |  | | (หน่วย : พันบาท) | | |
|  |  | | | สำหรับงวดสามเดือนสิ้นสุด วันที่ 31 มีนาคม | | |
|  |  |  | | 2565 | | 2564 |
|  |  |  | |  | |  |
| รายได้ |  |  | | 1,096,775 | | 652,770 |
| ค่าใช้จ่าย |  |  | | 764,874 | | 435,684 |

1. **นโยบายการบัญชีที่สำคัญ**

งบการเงินระหว่างกาลนี้จัดทำขึ้นโดยใช้นโยบายการบัญชีเช่นเดียวกับที่ใช้สำหรับการจัดทำงบการเงินของกลุ่มบริษัทสำหรับปีสิ้นสุดวันที่ 31 ธันวาคม 2564 ยกเว้น การปฏิบัติตามมาตรฐานการรายงานทางการเงินที่ออกและปรับปรุงใหม่ การตีความมาตรฐาน รวมถึงแนวปฏิบัติทางการบัญชี ซึ่งมีผลบังคับใช้สำหรับรอบระยะเวลาบัญชี ที่เริ่มในหรือหลังวันที่ 1 มกราคม 2565 อย่างไรก็ตาม ฝ่ายบริหารของกลุ่มบริษัทพิจารณาว่าการถือปฏิบัติดังกล่าวไม่มีผลกระทบอย่างมีสาระสำคัญต่องบการเงิน

1. **การประมาณการและการใช้ดุลยพินิจ**

ในการจัดทำงบการเงินระหว่างกาล ฝ่ายบริหารใช้ดุลยพินิจ การประมาณการ และข้อสมมติฐานเกี่ยวกับการรับรู้ และการวัดมูลค่าของสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจจะแตกต่างจากการใช้ดุลยพินิจ การประมาณการ และข้อสมมติฐานที่จัดทำโดยฝ่ายบริหาร

การใช้ดุลยพินิจ การประมาณการ และข้อสมมติฐาน ที่นำมาใช้ในงบการเงินระหว่างกาล รวมถึงแหล่งข้อมูลสำคัญของการประมาณการ ถือตามเกณฑ์เช่นเดียวกับที่ใช้ในการจัดทำงบการเงินประจำปีสิ้นสุดวันที่ 31 ธันวาคม 2564

1. **ลูกหนี้ตั๋วเงินรับ**

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวมและ  งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 |
|  |  |  |
| ลูกหนี้ตั๋วเงินรับ | 285,939 | 335,939 |
| หัก : ส่วนที่ถึงกำหนดชำระภายในหนึ่งปี | (50,000) | (50,000) |
| สุทธิ | 235,939 | 285,939 |

ในระหว่างปี 2561 บริษัทได้ทำข้อตกลงกับลูกหนี้การค้ารายหนึ่งเกี่ยวกับการรับชำระหนี้ค่าก่อสร้าง โดยลูกหนี้ดังกล่าวตกลงชำระหนี้ให้กับบริษัทโดยออกตั๋วสัญญาใช้เงิน ซึ่งมีกำหนดชำระภายในระยะเวลา 10 ปี และมีอัตราดอกเบี้ย ร้อยละ 4.18 ต่อปี

ณ วันที่ 31 มีนาคม 2565 บริษัทมีเงินกู้ยืมระยะยาวจากสถาบันการเงินในประเทศแห่งหนึ่งจำนวน 285.94 ล้านบาท (31 ธันวาคม 2564 : 335.94 ล้านบาท) เงินกู้ยืมดังกล่าวมีอัตราดอกเบี้ยร้อยละ 4 ต่อปี และมีกำหนดชำระคืนเงินต้นพร้อมดอกเบี้ยเมื่อบริษัทได้รับชำระเงินตามกำหนดชำระของตั๋วสัญญาใช้เงินจากลูกหนี้ดังกล่าว (ตามที่เปิดเผยใน หมายเหตุประกอบงบการเงินระหว่างกาลข้อ 21)

1. **ลูกหนี้การค้า – กิจการที่ไม่เกี่ยวข้องกัน**

ลูกหนี้การค้า - กิจการที่ไม่เกี่ยวข้องกัน ณ วันที่ 31 มีนาคม 2565 และ วันที่ 31 ธันวาคม 2564 แยกตามอายุหนี้ที่ค้างชำระมีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
| อายุลูกหนี้ | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| น้อยกว่า 3 เดือน | 8,057,156 | 8,709,297 | 6,543,301 | 7,313,173 |
| 3 - 6 เดือน | 179,462 | 234,684 | 28,823 | 18,396 |
| 6 - 12 เดือน | 62,588 | 159,064 | 3,375 | 83,799 |
| มากกว่า 12 เดือนขึ้นไป | 2,712,597 | 3,094,385 | 1,738,519 | 2,103,972 |
| รวม | 11,011,803 | 12,197,430 | 8,314,018 | 9,519,340 |
| หัก : ค่าเผื่อผลขาดทุนจากการด้อยค่า | (1,125,864) | (1,145,515) | (280,531) | (281,279) |
| สุทธิ | 9,885,939 | 11,051,915 | 8,033,487 | 9,238,061 |

กลุ่มบริษัทบันทึกค่าเผื่อผลขาดทุนจากการด้อยค่าด้วยการประมาณการผลขาดทุนด้านเครดิตของลูกหนี้ ยกเว้นลูกหนี้การค้าดังต่อไปนี้

* ณ วันที่ 31 มีนาคม 2565 และ 31 ธันวาคม 2564 งบการเงินรวมและเฉพาะของบริษัท ได้รวมลูกหนี้การค้ารัฐวิสาหกิจสำหรับโครงการก่อสร้างแห่งหนึ่งจำนวน 1,125.79 ล้านบาท ซึ่งเป็นค่าผลงานก่อสร้างคงเหลือที่บริษัทได้ดำเนินการก่อสร้างเสร็จสิ้นแล้วในเดือนกันยายน 2562 และอยู่ระหว่างการเจรจาขอรับชำระค่าผลงานก่อสร้างคงเหลือดังกล่าวซึ่งถูกหักไว้จากผู้ว่าจ้าง เนื่องจากผู้ว่าจ้างยังคงเรียกร้องให้บริษัทชำระค่าปรับสำหรับงานก่อสร้างที่แล้วเสร็จภายหลังวันที่กำหนดไว้ในสัญญา (Key Date) และภายหลังวันสิ้นสุดเวลาตามสัญญาก่อสร้าง

บริษัทได้เคยมีข้อโต้แย้งเกี่ยวกับการพิจารณาจำนวนวันในการขยายกำหนดเวลาแล้วเสร็จจากเหตุแห่งความล่าช้าของผู้ว่าจ้าง และบริษัทได้รับหนังสือแจ้งผลการพิจารณาอนุมัติการขยายเวลาการก่อสร้างจากสาเหตุแห่งความล่าช้าจากบางเหตุการณ์ เป็นผลให้บริษัทได้รับชำระค่าผลงานก่อสร้างบางส่วนในเดือนกันยายน 2563 อย่างไร ก็ตาม บริษัทยังคงมีข้อโต้แย้งเกี่ยวกับการพิจารณาจำนวนวันในการขยายกำหนดเวลาแล้วเสร็จจากเหตุแห่งความล่าช้าที่ผู้ว่าจ้างได้พิจารณาอนุมัติแล้ว บริษัทได้ทำหนังสือขอสงวนสิทธิเพื่อขอลดหรืองดค่าปรับส่วนที่เหลือทั้งหมดและเสนอต่อผู้ว่าจ้างในเดือนพฤศจิกายน 2563 ซึ่งผู้ควบคุมงานของผู้ว่าจ้างได้มีหนังสือรายงานความเห็นเสนอต่อผู้ว่าจ้าง ให้ทบทวนการพิจารณาข้อเรียกร้องของบริษัท ซึ่งปัจจุบันอยู่ในระหว่างการพิจารณาของคณะกรรมการของผู้ว่าจ้าง

ทั้งนี้ ผู้บริหารของบริษัทเชื่อมั่นว่าบริษัทจะได้รับการพิจารณาอนุมัติจำนวนวันในการขยายกำหนดเวลาแล้วเสร็จ และได้รับชำระเงินค่าผลงานก่อสร้างส่วนที่เหลือจากผู้ว่าจ้างเต็มจำนวน

* ณ วันที่ 31 มีนาคม 2565 กลุ่มบริษัทมียอดคงเหลือจากลูกหนี้การค้าหน่วยงานของภาครัฐบาลจำนวนรวม 441.71 ล้านบาท และลูกหนี้การค้าภาคเอกชนจำนวนรวม 26.54 ล้านบาท สำหรับโครงการก่อสร้างหลายแห่งทั้งในและต่างประเทศ ซึ่งอยู่ระหว่างการเจรจาเพื่อขอรับชำระเงินค่าผลงานก่อสร้าง ทั้งนี้ งานก่อสร้างในโครงการดังกล่าวได้รับการตรวจรับงานจากผู้ควบคุมงานและผู้ว่าจ้างเป็นที่เรียบร้อยแล้ว ดังนั้น ผู้บริหารของกลุ่มบริษัทเชื่อว่าจะสามารถเรียกรับชำระเงินค่าผลงานดังกล่าวได้เต็มจำนวน
* ณ วันที่ 31 มีนาคม 2565 งบการเงินรวมได้รวมลูกหนี้การค้าภาคเอกชนของบริษัทย่อยในต่างประเทศแห่งหนึ่งจำนวน 68.03 ล้านบาท ทั้งนี้ การเรียกรับชำระค่าผลงานขึ้นอยู่กับผลการเจรจากับผู้ว่าจ้าง ตามที่กล่าวไว้ใน หมายเหตุประกอบงบการเงินระหว่างกาลข้อ 26.2

1. **ลูกหนี้การค้าและลูกหนี้อื่น – กิจการที่เกี่ยวข้องกัน**

ณ วันที่ 31 มีนาคม 2565 และ 31 ธันวาคม 2564 มียอดคงเหลือดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บริษัทย่อย | - | - | 2,484,194 | 2,700,671 |
| บริษัทร่วม บริษัทที่ควบคุมร่วมกัน  และกิจการร่วมค้า | 1,759,000 | 1,657,576 | 1,240,144 | 1,238,822 |
| กิจการที่เกี่ยวข้องกัน | 369,567 | 387,334 | 278,978 | 295,526 |
| ลูกหนี้การค้าและลูกหนี้อื่น - กิจการที่เกี่ยวข้องกัน | 2,128,567 | 2,044,910 | 4,003,316 | 4,235,019 |
| หัก : ค่าเผื่อผลขาดทุนจากการด้อยค่า | (579,888) | (578,011) | (548,632) | (546,290) |
| สุทธิ | 1,548,679 | 1,466,899 | 3,454,684 | 3,688,729 |

ลูกหนี้การค้าและลูกหนี้อื่น - กิจการที่เกี่ยวข้องกัน ณ วันที่ 31 มีนาคม 2565 และ วันที่ 31 ธันวาคม 2564 แยกตามอายุหนี้ที่ค้างชำระมีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
| อายุลูกหนี้ | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| น้อยกว่า 3 เดือน | 251,337 | 173,060 | 780,438 | 570,436 |
| 3 - 6 เดือน | 27,543 | 109,584 | 156,038 | 66,945 |
| 6 - 12 เดือน | 12,869 | 25,123 | 176,173 | 440,109 |
| 12 - 24 เดือน | 551,669 | 479,412 | 1,016,702 | 1,321,234 |
| มากกว่า 24 เดือนขึ้นไป | 1,285,149 | 1,257,731 | 1,873,965 | 1,836,295 |
| รวม | 2,128,567 | 2,044,910 | 4,003,316 | 4,235,019 |
| หัก : ค่าเผื่อผลขาดทุนจากการด้อยค่า | (579,888) | (578,011) | (548,632) | (546,290) |
| สุทธิ | 1,548,679 | 1,466,899 | 3,454,684 | 3,688,729 |

1. **สินทรัพย์ที่เกิดจากสัญญาและหนี้สินที่เกิดจากสัญญา**

กลุ่มบริษัทมียอดคงเหลือของสินทรัพย์ที่เกิดจากสัญญาและหนี้สินที่เกิดจากสัญญากับลูกค้า ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
| **สินทรัพย์ที่เกิดจากสัญญา** |  |  |  |  |
| สินทรัพย์ที่เกิดจากสัญญา - หมุนเวียน |  |  |  |  |
| รายได้ที่ยังไม่เรียกชำระ - สุทธิ | 24,509,597 | 24,558,525 | 20,412,844 | 19,505,832 |
| ลูกหนี้เงินประกันผลงาน | 3,863,910 | 3,934,209 | 2,208,921 | 2,433,649 |
| สินทรัพย์ต้นทุนการทำให้เสร็จสิ้นตามสัญญา | 129,405 | 66,411 | 87,747 | 66,411 |
| รวมสินทรัพย์ที่เกิดจากสัญญา - หมุนเวียน | 28,502,912 | 28,559,145 | 22,709,512 | 22,005,892 |
|  |  |  |  |  |
| สินทรัพย์ที่เกิดจากสัญญา - ไม่หมุนเวียน |  |  |  |  |
| ลูกหนี้เงินประกันผลงาน | 10,317 | - | - | - |
| สินทรัพย์ต้นทุนการทำให้เสร็จสิ้นตามสัญญา | 2,439,520 | 1,856,591 | 2,439,520 | 1,856,591 |
| รวมสินทรัพย์ที่เกิดจากสัญญา - ไม่หมุนเวียน | 2,449,837 | 1,856,591 | 2,439,520 | 1,856,591 |
|  |  |  |  |  |
| **รวมสินทรัพย์ที่เกิดจากสัญญา** | 30,952,749 | 30,415,736 | 25,149,032 | 23,862,483 |
|  |  |  |  |  |
| **หนี้สินที่เกิดจากสัญญา** |  |  |  |  |
| หนี้สินที่เกิดจากสัญญา - หมุนเวียน |  |  |  |  |
| เงินรับล่วงหน้าส่วนที่เกินงานระหว่างทำ | 2,773,271 | 2,509,236 | 32,818 | 30,584 |
| เงินรับล่วงหน้าจากลูกค้าตามสัญญาก่อสร้าง  ที่จะรับรู้เป็นรายได้ภายในหนึ่งปี | 7,979,625 | 7,297,970 | 7,479,244 | 6,410,600 |
| รวมหนี้สินที่เกิดจากสัญญา - หมุนเวียน | 10,752,896 | 9,807,206 | 7,512,062 | 6,441,184 |
|  |  |  |  |  |
| หนี้สินที่เกิดจากสัญญา - ไม่หมุนเวียน |  |  |  |  |
| เงินรับล่วงหน้าจากลูกค้าตามสัญญาก่อสร้าง | 9,158,039 | 6,787,706 | 6,411,972 | 4,807,847 |
| รวมหนี้สินที่เกิดจากสัญญา - ไม่หมุนเวียน | 9,158,039 | 6,787,706 | 6,411,972 | 4,807,847 |
|  |  |  |  |  |
| **รวมหนี้สินที่เกิดจากสัญญา** | 19,910,935 | 16,594,912 | 13,924,034 | 11,249,031 |

1. รายได้ที่ยังไม่เรียกชำระ

ณ วันที่ 31 มีนาคม 2565 งบการเงินรวมได้รวมรายได้ส่วนของบริษัทที่ได้รับรู้ในงบการเงินแล้วแต่ยังไม่เรียกชำระ จำนวน 258.53 ล้านบาท (588.09 ล้านรูปี) (31 ธันวาคม 2564 : 263.15 ล้านบาท (587.91 ล้านรูปี)) ซึ่งเป็นสิทธิเรียกเก็บเงินจากการเปลี่ยนแปลงเนื้องานของโครงการก่อสร้างกับรัฐวิสาหกิจแห่งหนึ่งของกิจการร่วมค้าในต่างประเทศ ซึ่งเป็นการร่วมลงทุนระหว่างบริษัทและบริษัทย่อยในต่างประเทศแห่งหนึ่ง กิจการร่วมค้าได้ดำเนินการก่อสร้างเสร็จสิ้นแล้วในเดือนธันวาคม 2561 โดยได้รับหนังสือรับมอบงาน (Taking Over Certificate) จากผู้ว่าจ้างในปี 2562 และได้รับหนังสือรับรองงาน (Performance Certificate) ในเดือน ธันวาคม 2563 จาก ผู้ว่าจ้างแล้ว

อย่างไรก็ตาม ในเดือนมิถุนายน 2564 ผู้ว่าจ้างได้ชำระเงินค่าผลงานให้กับกิจการร่วมค้าบางส่วน ทั้งนี้ กิจการร่วมค้าอยู่ระหว่างการเจรจาเรียกร้องสิทธิเพื่อเรียกเก็บเงินค่าผลงานก่อสร้างส่วนที่เหลือจากผู้ว่าจ้าง ผ่านกระบวนการไกล่เกลี่ยข้อพิพาทโดยอนุญาโตตุลาการ อย่างไรก็ตาม ผู้บริหารของกิจการร่วมค้าได้ประเมินถึงโอกาสที่จะได้รับชำระเงินจากความเห็นของที่ปรึกษากฎหมายอิสระ และเชื่อมั่นว่าจะได้รับชำระเงินค่าผลงานดังกล่าวจากผู้ว่าจ้างเต็มจำนวน ทั้งนี้ มูลค่าที่คาดว่าจะได้รับจากรายได้ที่ยังไม่เรียกชำระขึ้นอยู่กับผลการพิจารณาไกล่เกลี่ยข้อพิพาทโดยอนุญาโตตุลาการ ซึ่งยังไม่สามารถสรุปได้ในปัจจุบัน

1. สินทรัพย์ต้นทุนการทำให้เสร็จสิ้นตามสัญญา

รายการเคลื่อนไหวของสินทรัพย์ต้นทุนการทำให้เสร็จสิ้นตามสัญญา สำหรับงวดสิ้นสุดวันที่ 31 มีนาคม 2565 มีดังนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะ  ของบริษัท |
|  |  |  |
| ยอดคงเหลือ ณ วันที่ 1 มกราคม 2565 | 1,923,002 | 1,923,002 |
| บวก : เพิ่มขึ้น | 671,966 | 626,966 |
| หัก : ค่าตัดจำหน่ายระหว่างงวด | (26,043) | (22,701) |
| ยอดคงเหลือ ณ วันที่ 31 มีนาคม 2565 | 2,568,925 | 2,527,267 |

1. **เงินให้กู้ยืมระยะสั้นและเงินทดรองแก่กิจการที่เกี่ยวข้องกัน**

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บริษัทย่อย | - | - | 1,339,678 | 1,362,023 |
| บริษัทร่วมและกิจการร่วมค้า | 388,136 | 368,642 | 242,158 | 244,283 |
| บริษัทที่เกี่ยวข้องกัน | 15,886 | 15,944 | - | - |
| รวม | 404,022 | 384,586 | 1,581,836 | 1,606,306 |
| หัก : ค่าเผื่อผลขาดทุนจากการด้อยค่า | (25,037) | (25,095) | (973,509) | (957,837) |
| เงินให้กู้ยืมระยะสั้นและเงินทดรองแก่กิจการ  ที่เกี่ยวข้องกัน - สุทธิ | 378,985 | 359,491 | 608,327 | 648,469 |

รายการเคลื่อนไหวของเงินให้กู้ยืมระยะสั้นและเงินทดรองแก่กิจการที่เกี่ยวข้องกัน สำหรับงวดสามเดือนสิ้นสุด วันที่ 31 มีนาคม 2565 มีดังนี้

|  |  | (หน่วย : พันบาท) | | | | |
| --- | --- | --- | --- | --- | --- | --- |
|  | งบการเงินรวม | | | | | |
|  |  | ในระหว่างงวด | | | |  |
|  | 1 มกราคม  2565 | เพิ่มขึ้น | ลดลง | แปลงค่า งบการเงิน | 31 มีนาคม  2565 | |
|  |  |  |  |  |  | |
| บริษัทร่วมและกิจการร่วมค้า | 368,642 | 22,047 | (2,553) | - | 388,136 | |
| บริษัทที่เกี่ยวข้องกัน | 15,944 | - | - | (58) | 15,886 | |
| รวม | 384,586 | 22,047 | (2,553) | (58) | 404,022 | |

|  |  | (หน่วย : พันบาท) | | | | |
| --- | --- | --- | --- | --- | --- | --- |
|  | งบการเงินเฉพาะของบริษัท | | | | | |
|  |  | ในระหว่างงวด | | | |  |
|  | 1 มกราคม  2565 | เพิ่มขึ้น | ลดลง | แปลงค่า งบการเงิน | 31 มีนาคม  2565 | |
|  |  |  |  |  |  | |
| บริษัทย่อย | 1,362,023 | 26,312 | (48,000) | (657) | 1,339,678 | |
| บริษัทร่วมและกิจการร่วมค้า | 244,283 | - | (2,125) | - | 242,158 | |
| รวม | 1,606,306 | 26,312 | (50,125) | (657) | 1,581,836 | |

1. **เงินลงทุนในบริษัทย่อย บริษัทร่วม บริษัทที่ควบคุมร่วมกัน และกิจการร่วมค้า**

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| เงินลงทุนในบริษัทย่อย | - | - | 11,690,855 | 11,690,855 |
| เงินลงทุนในบริษัทร่วม  และบริษัทที่ควบคุมร่วมกัน | 2,737,462 | 2,621,117 | 3,051,104 | 2,794,559 |
| เงินลงทุนในกิจการร่วมค้า | 401,737 | 380,276 | - | - |
| รวม | 3,139,199 | 3,001,393 | 14,741,959 | 14,485,414 |

1. เงินลงทุนในบริษัทย่อย

|  |  |
| --- | --- |
|  | (หน่วย : พันบาท) |
|  | งบการเงินเฉพาะของบริษัท |
|  |  |
| เงินลงทุนในบริษัทย่อย | 16,216,496 |
| หัก : ค่าเผื่อการด้อยค่า | (4,525,641) |
| เงินลงทุนในบริษัทย่อยสุทธิ | 11,690,855 |

1. เงินลงทุนในบริษัทร่วม และบริษัทที่ควบคุมร่วมกัน

รายการเคลื่อนไหวของเงินลงทุนในบริษัทร่วมและบริษัทที่ควบคุมร่วมกัน ซึ่งบันทึกบัญชีตามวิธีส่วนได้เสีย ในงบการเงินรวม ในระหว่างงวดสามเดือนสิ้นสุดวันที่ 31 มีนาคม 2565 มีดังต่อไปนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2565 | 2,621,117 | 2,794,559 |
| บวก : เงินลงทุนเพิ่ม | 256,545 | 256,545 |
| หัก : ส่วนแบ่งขาดทุนจากบริษัทร่วมและบริษัทที่ควบคุมร่วมกัน | (35,386) | - |
| หัก : ปรับปรุงกำไรระหว่างกันจากงานก่อสร้าง  โครงการระหว่างพัฒนาของบริษัทที่ควบคุมร่วมกัน | (84,645) | - |
| หัก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | (20,169) | - |
| ยอดคงเหลือ ณ วันที่ 31 มีนาคม 2565 | 2,737,462 | 3,051,104 |

บริษัทชำระค่าหุ้นเพิ่มทุนของ First Dhaka Elevated Expressway Co.,Ltd จำนวน 645.32 ล้านตากา บังคลาเทศ (เทียบเท่า 256.55 ล้านบาท) โดยไม่มีการเปลี่ยนแปลงสัดส่วนการถือหุ้น

โครงการระหว่างพัฒนาที่สำคัญ ซึ่งบริษัทได้ลงทุนผ่านบริษัทร่วมและบริษัทที่ควบคุมร่วมกัน มีดังนี้

โครงการเหมืองแร่บ๊อกไซต์ และโครงการก่อสร้างโรงงานอลูมิน่า

บริษัทลงทุนในโครงการผ่าน Sino Lao Aluminum Corporation ซึ่งเป็นบริษัทร่วมที่จัดตั้งขึ้นในสาธารณรัฐประชาธิปไตยประชาชนลาว บริษัทร่วมได้ประทานบัตรการทำเหมืองแร่บ๊อกไซต์จากรัฐบาลสาธารณรัฐประชาธิปไตยประชาชนลาวในปี 2552 และบริษัทมีเงินลงทุนในบริษัทร่วม ลูกหนี้การค้า ลูกหนี้เงินประกันผลงาน และเงินให้กู้ยืมเพื่อลงทุนในโครงการดังกล่าวจำนวนรวม 1,159.80 ล้านบาท

บริษัทร่วมได้ทำการดำเนินการขอใบรับรองรายงานสิ่งแวดล้อมและสังคม (ESIA Certificate) ของโครงการ โดยบริษัทร่วมได้ปฏิบัติตามหลักเกณฑ์ที่กำหนดไว้ตามกฎหมายแร่ และได้นำส่งเอกสารให้กรมนโยบายทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อมเรียบร้อยแล้ว ซึ่งปัจจุบันอยู่ระหว่างการพิจารณาจากหน่วยงานที่เกี่ยวข้อง

ทั้งนี้ บริษัทร่วมได้รับหนังสือจากสำนักงานนายกรัฐมนตรีของสาธารณรัฐประชาธิปไตยประชาชนลาว ในเดือนมกราคม 2564 ซึ่งได้ให้การสนับสนุนโครงการฯ และมอบหมายให้หน่วยงานที่เกี่ยวข้อง พิจารณาทบทวน เงื่อนไขในสัญญา เพื่อให้สอดคล้องกับนโยบายและกฎหมายต่อไป

นอกจากนี้ บริษัทร่วมได้ลงนามในบันทึกความเข้าใจ (Memorandum of Understanding) กับผู้ร่วมลงทุน รายหนึ่ง ในเดือนกันยายน 2564 และอยู่ระหว่างการศึกษาความเป็นไปได้ของโครงการ (Upgrading Bankable Feasibility Study) โดยที่ปรึกษาอิสระ เพื่อใช้ในการจัดหาแหล่งเงินทุนเพื่อพัฒนาโครงการต่อไป

โครงการ Dhaka Elevated Expressway

บริษัทลงทุนในโครงการผ่านบริษัท First Dhaka Elevated Expressway ซึ่งเป็นบริษัทที่ควบคุมร่วมกันที่จัดตั้งขึ้นในสาธารณรัฐประชาชนบังคลาเทศ เพื่อดำเนินการก่อสร้างและบริการโครงการทางด่วนยกระดับ Dhaka Elevated Expressway ซึ่งได้สิทธิสัมปทานจาก Bangladesh Bridge Authority ของรัฐบาลสาธารณรัฐประชาชนบังคลาเทศ โดยโครงการมีอายุสัมปทานเป็นระยะเวลา 25 ปี ซึ่งรวมระยะเวลางานก่อสร้าง 42 เดือน ทั้งนี้ บริษัทที่ควบคุมร่วมกันได้รับหนังสืออนุญาตให้เริ่มงานก่อสร้างอย่างเป็นทางการเมื่อวันที่ 1 มกราคม 2563

ณ วันที่ 31 มีนาคม 2565 บริษัทมีเงินลงทุนและลูกหนี้การค้า เพื่อลงทุนในโครงการดังกล่าวจำนวนรวม 2,771.57 ล้านบาท โดยความก้าวหน้าของโครงการก่อสร้างในพื้นที่ช่วงที่ 1 ระยะทาง 7.45 กิโลเมตร แล้วเสร็จร้อยละ 78.94 พื้นที่ช่วงที่ 2 และ 3 ระยะทางรวม 12.28 กิโลเมตร แล้วเสร็จร้อยละ 32.27 และอาคารควบคุมระบบทางด่วน แล้วเสร็จร้อยละ 52.21

1. เงินลงทุนในกิจการร่วมค้า

รายการเคลื่อนไหวของเงินลงทุนในกิจการร่วมค้า ซึ่งบันทึกบัญชีตามวิธีส่วนได้เสียในงบการเงินรวมในระหว่างงวดสามเดือนสิ้นสุดวันที่ 31 มีนาคม 2565 มีดังต่อไปนี้

|  |  |
| --- | --- |
|  | (หน่วย : พันบาท) |
|  | งบการเงินรวม |
|  |  |
| ยอดคงเหลือ ณ วันที่ 1 มกราคม 2565 | 380,276 |
| บวก : ส่วนแบ่งกำไรจากกิจการร่วมค้า | 24,274 |
| หัก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | (2,813) |
| ยอดคงเหลือ ณ วันที่ 31 มีนาคม 2565 | 401,737 |

ในปี 2562 CMC/ITD/SONGDA Joint Venture และผู้ว่าจ้างมีข้อพิพาทเกี่ยวกับการบอกเลิกสัญญาว่าจ้าง ซึ่งข้อพิพาทดังกล่าวอยู่ระหว่างการพิจารณาของคณะกรรมการวินิจฉัยข้อพิพาท Dispute Adjudication Board (DAB) อย่างไรก็ตาม เมื่อวันที่ 15 มกราคม 2564 DAB ได้พิจารณาผลข้อพิพาท ซึ่งสรุปว่าการบอกเลิกสัญญาจากผู้ว่าจ้างเป็นโมฆะ และกำหนดให้ผู้ว่าจ้างคืนหลักทรัพย์ค้ำประกันให้แก่กิจการร่วมค้า

ในเดือนเมษายน 2564 กิจการร่วมค้าได้ส่งหนังสือขอเจรจาหารือเพิ่มเติมกับผู้ว่าจ้าง เพื่อเรียกร้องสิทธิการขอรับชำระมูลค่างานที่กิจการร่วมค้าได้ทำไปแล้ว รวมถึงมูลค่าของวัสดุอุปกรณ์ และเครื่องจักรซึ่งเป็นกรรมสิทธิ์ของกิจการร่วมค้าที่ยังอยู่ในโครงการก่อสร้าง อย่างไรก็ตาม การดำเนินการดังกล่าวไม่เป็นผล กิจการร่วมค้า จึงได้ส่งหนังสือให้ DAB ตัดสินเมื่อวันที่ 1 ตุลาคม 2564 ซึ่งเรื่องดังกล่าวอยู่ระหว่างการพิจารณาของ DAB ซึ่งยังไม่สามารถสรุปได้ในปัจจุบัน ทั้งนี้ ฝ่ายบริหารของกิจการร่วมค้าจึงยังไม่สามารถประเมินผลกระทบที่อาจเกิดขึ้นต่อมูลค่าที่คาดว่าจะได้รับคืนของสินทรัพย์ และภาระผูกพันในหนี้สินปัจจุบัน รวมถึงภาระหนี้สินที่อาจเกิดขึ้นในอนาคตจากเรื่องดังกล่าวได้

1. **เงินลงทุนระยะยาวอื่น**

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| เงินลงทุนที่วัดมูลค่ายุติธรรมผ่านกำไรหรือขาดทุน | 789,647 | 789,647 | 585,744 | 585,744 |
| เงินลงทุนที่วัดมูลค่ายุติธรรมผ่านกำไรขาดทุน  เบ็ดเสร็จอื่น | 408,442 | 467,918 | 387,053 | 440,655 |
| รวมเงินลงทุนระยะยาวอื่น | 1,198,089 | 1,257,565 | 972,797 | 1,026,399 |

รายการเคลื่อนไหวของเงินลงทุนในตราสารทุนที่วัดมูลค่ายุติธรรมผ่านกำไรขาดทุนเบ็ดเสร็จอื่น ในระหว่างงวดสามเดือนสิ้นสุดวันที่ 31 มีนาคม 2565 มีดังต่อไปนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2565 | 467,918 | 440,655 |
| หัก : ขาดทุนจากการเปลี่ยนแปลงมูลค่ายุติธรรม  ของเงินลงทุน | (59,476) | (53,602) |
| ยอดคงเหลือ ณ วันที่ 31 มีนาคม 2565 | 408,442 | 387,053 |

1. **เงินให้กู้ยืมระยะยาวและเงินทดรองแก่กิจการที่เกี่ยวข้องกัน**

ณ วันที่ 31 มีนาคม 2565 และ วันที่ 31 ธันวาคม 2564 เงินให้กู้ยืมระยะยาวและเงินทดรองแก่กิจการที่เกี่ยวข้องกัน มียอดคงเหลือ ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บริษัทย่อย | - | - | 756,440 | 763,832 |
| กิจการร่วมค้า | 4,837 | 1,157 | 4,837 | 1,157 |
| บริษัทที่ควบคุมร่วมกัน | 1,100,809 | 1,111,355 | - | - |
| รวม | 1,105,646 | 1,112,512 | 761,277 | 764,989 |
| หัก : ค่าเผื่อผลขาดทุนจากการด้อยค่า | - | - | (110,547) | (107,265) |
| สุทธิ | 1,105,646 | 1,112,512 | 650,730 | 657,724 |

รายการเคลื่อนไหวของเงินให้กู้ยืมระยะยาวและเงินทดรองแก่กิจการที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม 2565 มีดังนี้

|  |  | (หน่วย : พันบาท) | | | | |
| --- | --- | --- | --- | --- | --- | --- |
|  | งบการเงินรวม | | | | | |
|  |  | ในระหว่างงวด | | | |  |
|  | 1 มกราคม  2565 | เพิ่มขึ้น | ลดลง | แปลงค่า งบการเงิน | 31 มีนาคม  2565 | |
|  |  |  |  |  |  | |
| กิจการร่วมค้า | 1,157 | 3,680 | - | - | 4,837 | |
| บริษัทที่ควบคุมร่วมกัน | 1,111,355 | - | - | (10,546) | 1,100,809 | |
| รวม | 1,112,512 | 3,680 | - | (10,546) | 1,105,646 | |

|  |  | (หน่วย : พันบาท) | | | | |
| --- | --- | --- | --- | --- | --- | --- |
|  | งบการเงินเฉพาะของบริษัท | | | | | |
|  |  | ในระหว่างงวด | | | |  |
|  | 1 มกราคม  2565 | เพิ่มขึ้น | ลดลง | แปลงค่า งบการเงิน | 31 มีนาคม  2565 | |
|  |  |  |  |  |  | |
| บริษัทย่อย | 763,832 | 17,956 | (25,348) | - | 756,440 | |
| กิจการร่วมค้า | 1,157 | 3,680 | - | - | 4,837 | |
| รวม | 764,989 | 21,636 | (25,348) | - | 761,277 | |

1. **ที่ดิน อาคาร และอุปกรณ์**

รายการเปลี่ยนแปลงอย่างย่อสำหรับที่ดิน อาคาร และอุปกรณ์ สำหรับงวดสามเดือนสิ้นสุดวันที่ 31 มีนาคม 2565 มีรายละเอียดดังนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| มูลค่าสุทธิตามบัญชี ณ วันที่ 1 มกราคม 2565 | 28,407,789 | 19,012,312 |
| บวก : ซื้อ | 401,998 | 241,596 |
| บวก : รับโอนจากสินทรัพย์สิทธิการใช้ | 152,873 | 152,873 |
| หัก : จำหน่าย | (465,705) | (96,225) |
| หัก : ค่าเสื่อมราคาสำหรับงวด | (990,476) | (647,192) |
| บวก : ค่าเสื่อมราคาสะสมของสินทรัพย์ที่จำหน่าย | 417,396 | 87,134 |
| หัก : ส่วนปรับปรุงจากการแปลงค่างบการเงินที่เป็น  เงินต่างประเทศ | (69,021) | (19,781) |
| มูลค่าสุทธิตามบัญชี ณ วันที่ 31 มีนาคม 2565 | 27,854,854 | 18,730,717 |

1. **สินทรัพย์สิทธิการใช้**

รายการเปลี่ยนแปลงอย่างย่อของสินทรัพย์สิทธิการใช้ สำหรับงวดสามเดือนสิ้นสุดวันที่ 31 มีนาคม 2565 มีดังนี้

|  |  |  |  |
| --- | --- | --- | --- |
|  | (หน่วย : พันบาท) | | |
|  | งบการเงินรวม |  | งบการเงินเฉพาะของบริษัท |
|  |  |  |  |
| มูลค่าสุทธิตามบัญชี ณ วันที่ 1 มกราคม 2565 | 2,454,501 |  | 1,854,884 |
| บวก : เพิ่มขึ้น | 38,804 |  | 34,680 |
| หัก : ลดลง | (5,744) |  | (5,417) |
| หัก : โอนจัดประเภทเป็นที่ดิน อาคาร และอุปกรณ์ | (152,873) |  | (152,873) |
| หัก : ค่าตัดจำหน่ายสำหรับงวด | (114,984) |  | (85,383) |
| หัก : ส่วนปรับปรุงจากการแปลงค่างบการเงิน  ที่เป็นเงินต่างประเทศ | (5,024) |  | (1,469) |
| มูลค่าสุทธิตามบัญชี ณ วันที่ 31 มีนาคม 2565 | 2,214,680 |  | 1,644,422 |

1. **ต้นทุนระหว่างพัฒนาสำหรับสิทธิในสัมปทาน – โครงการทวาย**

ณ วันที่ 31 มีนาคม 2565 และ 31 ธันวาคม 2564 กลุ่มบริษัทมีต้นทุนการได้มาซึ่งสิทธิในสัมปทาน และต้นทุนเพื่อการพัฒนาโครงการนิคมอุตสาหกรรมและโครงสร้างพื้นฐานในเขตเศรษฐกิจพิเศษทวาย ดังนี้

|  |  |  |  |  |
| --- | --- | --- | --- | --- |
|  |  |  | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| สิทธิในสัมปทาน | 167,753 | 168,371 | - | - |
| ต้นทุนระหว่างพัฒนา | 7,675,847 | 7,675,974 | 5,205,964 | 5,205,964 |
| รวม | 7,843,600 | 7,844,345 | 5,205,964 | 5,205,964 |

การเปลี่ยนแปลงของต้นทุนระหว่างพัฒนาสำหรับสิทธิในสัมปทาน **–** โครงการทวาย สำหรับงวดสามเดือนสิ้นสุดวันที่ 31 มีนาคม 2565 มีรายละเอียดดังนี้

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวม | งบการเงินเฉพาะของบริษัท |
|  |  |  |
| **ยอดคงเหลือ ณ วันที่** 1 **มกราคม** 2565 | 7,844,345 | 5,205,964 |
| หัก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | (745) | - |
| ยอดคงเหลือ ณ วันที่ 31 มีนาคม 2565 | 7,843,600 | 5,205,964 |

ณ วันที่ 31 มีนาคม 2565 บริษัทและบริษัทย่อยมีต้นทุนการพัฒนาโครงการนิคมอุตสาหกรรมและโครงสร้างพื้นฐานในพื้นที่เขตเศรษฐกิจพิเศษทวายเพื่อให้ได้มาซึ่งสิทธิสัมปทานรวมเป็นเงิน 7,843.60 ล้านบาท และ 5,205.96 ล้านบาท ตามลำดับ (31 ธันวาคม 2564 : 7,844.35 ล้านบาท และ 5,205.96 ล้านบาท ตามลำดับ) ทั้งนี้ บริษัทมีเงินลงทุนในบริษัทย่อย และเงินให้กู้ยืมแก่กลุ่มบริษัทย่อย เพื่อลงทุนพัฒนาโครงการดังกล่าวจำนวนรวม 2,476.27 ล้านบาท และ 101.79 ล้านบาท ตามลำดับ ในงบการเงินเฉพาะของบริษัท

กลุ่มบริษัทได้ดำเนินการพัฒนาพื้นที่ไปแล้วตั้งแต่ปี 2553 ต่อมาในปี 2556 โครงการดังกล่าวได้รับการสนับสนุนจากรัฐบาลไทยและรัฐบาลแห่งสาธารณรัฐแห่งสหภาพเมียนมา ซึ่งได้มีการจัดตั้งนิติบุคคลเฉพาะกิจ (Dawei SEZ Development Company Limited “SPV”) เพื่อร่วมกันผลักดันและกำหนดนโยบายการพัฒนาโครงการ และได้มีการพิจารณาให้สิทธิกับบริษัทในการได้รับการชดเชยเงินคืนในส่วนของเงินลงทุนพัฒนาโครงการทวายที่กลุ่มบริษัทได้ลงทุนไปก่อนหน้าจากผู้ลงทุนรายใหม่ของแต่ละโครงการ ตามข้อสรุปรายงาน Due Diligence ภายใต้สัญญา Tripartite Memorandum ที่ลงนามร่วมกันระหว่างคณะกรรมการบริหารเขตเศรษฐกิจพิเศษทวาย (DSEZ MC) นิติบุคคลเฉพาะกิจและบริษัท

ในปี 2558 DSEZ MC ได้พิจารณาแผนการพัฒนาเขตเศรษฐกิจพิเศษทวาย โดยกำหนดให้มีการพัฒนาโครงการเขตเศรษฐกิจพิเศษทวายระยะเริ่มแรก (DSEZ Initial Phase) เพื่อพัฒนาพื้นที่นิคมอุตสาหกรรม 27 ตารางกิโลเมตรและโครงสร้างพื้นฐานและสาธารณูปโภคที่เกี่ยวข้อง และโครงการเขตเศรษฐกิจพิเศษทวายระยะสมบูรณ์ (DSEZ Full Phase)

กลุ่มบริษัทย่อยทางอ้อมในต่างประเทศและผู้ร่วมลงทุน (“กลุ่มบริษัทผู้รับสัมปทาน”) ได้สิทธิสัมปทานและได้ลงนามในสัญญาสัมปทานจำนวน 7 ฉบับ สำหรับสิทธิในการพัฒนาโครงการสัมปทาน 8 โครงการ กับ DSEZ MC พร้อมกันนี้ DSEZ MC นิติบุคคลเฉพาะกิจและบริษัทได้ทำข้อตกลงเพิ่มเติม ภายใต้สัญญา Supplemental Memorandum of Understanding to the Tripartite Memorandum เพื่อกำหนดกรอบเงื่อนไขการให้ทางเลือกกับบริษัทในการได้รับสิทธิในที่ดินเพิ่มเติม (Land Right Option) สำหรับการพัฒนาและบริหารจัดการโครงการเขตเศรษฐกิจพิเศษทวายระยะเริ่มแรก เพื่อทดแทนการชดเชยเงินคืนในส่วนที่กลุ่มบริษัทได้ลงทุนไว้ก่อนหน้า ทั้งนี้ กลุ่มบริษัทจะสามารถใช้สิทธิดังกล่าวได้ เมื่อกลุ่มบริษัทผู้รับสัมปทานและ DSEZ MC ปฏิบัติตามเงื่อนไขข้อบังคับที่กำหนดไว้ก่อนที่จะเริ่มพัฒนาโครงการและงานก่อสร้าง (Conditions Precedent) โดยครบถ้วนตามที่กำหนดไว้ในสัญญาสัมปทาน DSEZ Initial Phase

รายละเอียดของสถานการณ์ และความคืบหน้าของโครงการเขตเศรษฐกิจพิเศษทวายในแต่ละระยะ มีดังนี้

1. โครงการเขตเศรษฐกิจพิเศษทวายระยะเริ่มแรก (DSEZ Initial Phase)
2. สัญญาเช่าที่ดินจากรัฐบาลสาธารณรัฐแห่งสหภาพเมียนมา และการจ่ายค่าสิทธิในสัมปทาน

ภายหลังจากที่ได้รับสิทธิสัมปทาน กลุ่มบริษัทผู้รับสัมปทานได้มีการหารือกับ DSEZ MC เพื่อขอสัญญาเช่าที่ดินของทุกโครงการที่มีเนื้อหาสัญญาที่เห็นพ้องตรงกันก่อนเริ่มทำการพัฒนาโครงการ ทั้งนี้ บริษัทผู้รับสัมปทานได้รับสัญญาเช่าที่ดินของโครงการนิคมอุตสาหกรรมและถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา (Initial Industrial Estate and Two-lane Road) เพียงโครงการเดียว ในขณะที่สัญญาเช่าที่ดินสำหรับโครงสร้างพื้นฐานและสาธารณูปโภคของโครงการสัมปทานที่เหลือ ยังไม่ได้มีการนำส่งจาก DSEZ MC ดังนั้น กลุ่มบริษัทผู้รับสัมปทานจึงได้ทำการชำระค่าสิทธิในสัมปทานพร้อมดอกเบี้ยให้แก่ DSEZ MC สำหรับสัญญาสัมปทานดังกล่าว อันเนื่องด้วยสัญญาสัมปทานมีความก้าวหน้าในการหารือเรื่องสัญญาเช่าที่ดิน นอกจากนี้บริษัทยังได้ทำหนังสือแจ้งต่อ DSEZ MC ในการขอให้นำส่งร่างสัญญาเช่าที่ดินสำหรับสัญญาสัมปทานที่เหลืออีก 6 ฉบับ ซึ่งเกี่ยวข้องกับโครงสร้างพื้นฐานและสาธารณูปโภคที่จำเป็นต่อนิคมอุตสาหกรรมให้แก่บริษัทผู้รับสัมปทานด้วย เนื่องด้วยหากปราศจากโครงสร้างพื้นฐานและสาธารณูปโภคแล้ว นิคมอุตสาหกรรมก็มิอาจดำเนินธุรกิจได้ และได้ชี้แจงต่อ DSEZ MC ว่าบริษัทผู้รับสัมปทานแต่ละรายจะชำระค่าสิทธิในสัมปทานของแต่ละโครงการพร้อมดอกเบี้ยให้แก่ DSEZ MC เมื่อได้รับสัญญาเช่าที่ดินของตนซึ่งมีเนื้อหาสัญญาที่เห็นพ้องตรงกัน

เมื่อวันที่ 30 ธันวาคม 2563 กลุ่มบริษัทผู้รับสัมปทานได้รับหนังสือจาก DSEZ MC แจ้งยกเลิกสัญญาสัมปทานทุกโครงการในเขตเศรษฐกิจพิเศษทวายระยะแรก (Notice of Termination) โดยอ้างเหตุที่ว่า กลุ่มบริษัทผู้รับสัมปทานผิดเงื่อนไขในสัญญาสัมปทานเกี่ยวกับการจ่ายชำระค่าสิทธิสัมปทานรายปี และ ผิดเงื่อนไขในสัญญาสัมปทานโครงการนิคมอุตสาหกรรมและถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา ที่กำหนดเพิ่มเติมโดย DSEZ MC ซึ่งกำหนดให้กลุ่มบริษัทผู้รับสัมปทานนี้ดำเนินการให้บริษัท อิตาเลียนไทย ดีเวล๊อปเมนต์ จำกัด (มหาชน) ลงนามหนังสือขอยกเลิกสิทธิในการได้รับชดเชยเงินลงทุนที่กลุ่มบริษัทได้ลงทุนไปก่อนหน้าภายใต้สัญญา Tripartite Memorandum ซึ่งเป็นเงื่อนไขที่ DSEZ MC กำหนดขึ้นฝ่ายเดียว อย่างไรก็ตาม บริษัทมิได้เห็นชอบกับเหตุแห่งการยกเลิกสัญญาสัมปทานดังกล่าว และเพื่อเป็นการรักษาสิทธิเรียกร้องในสัญญาที่ได้ทำไว้ดังกล่าวข้างต้น กลุ่มบริษัทผู้รับสัมปทานได้ดำเนินการหารือกับที่ปรึกษาทางกฎหมายและส่งหนังสือโต้แย้งเกี่ยวกับเหตุแห่งการยกเลิกสัญญา เพื่อชี้แจงกลับไปยังคณะกรรมการบริหารเขตเศรษฐกิจพิเศษทวาย เมื่อวันที่ 19 มกราคม 2564 และขอเจรจาหารือร่วมกันในประเด็นดังกล่าว อย่างไรก็ตาม เมื่อวันที่ 4 เมษายน 2564 กลุ่มบริษัทผู้รับสัมปทานได้ส่งหนังสือไปยัง DSEZ MC เพื่อยืนยันเรื่องที่กลุ่มบริษัทมิได้เห็นชอบกับเหตุแห่งการยกเลิกสัญญาสัมปทานดังกล่าวอีกครั้ง

เนื่องจากโครงการเขตเศรษฐกิจพิเศษทวายเป็นโครงการยุทธศาสตร์ที่สำคัญของภูมิภาคซึ่งได้รับการสนับสนุนของภาครัฐโดยผ่านการลงนามในข้อตกลงระหว่างรัฐบาลไทยและรัฐบาลเมียนมา ซึ่งมีการประชุมหารือเพื่อผลักดันการพัฒนาโครงการมาโดยตลอด ประกอบกับการลงทุนของนักลงทุนไทยในต่างประเทศยังได้รับความคุ้มครองการลงทุน (Protection of Investment) ตามกรอบความตกลงระหว่างประเทศและภูมิภาค ด้วยปัจจัยดังกล่าว บริษัทจึงได้ส่งหนังสือถึงทางรัฐบาลไทยเพื่อรายงานให้รัฐบาลไทยทราบสถานการณ์ดังกล่าวด้วย

สืบเนื่องจากเหตุการณ์ทางการเมืองในประเทศเมียนมา และสถานการณ์การแพร่ระบาดของ COVID-19 ในปัจจุบัน ทำให้การเจรจาเพื่อหาทางออกร่วมกันระหว่างกลุ่มบริษัทกับหน่วยงานภาครัฐของเมียนมาชะลอตัวลง อย่างไรก็ตาม เมื่อวันที่ 29 มีนาคม 2565 บริษัทและกลุ่มบริษัทผู้รับสัมปทาน ได้เข้าร่วมการประชุมออนไลน์กับ DSEZ MC ชุดใหม่ ซึ่งแต่งตั้งเมื่อวันที่ 3 พฤษภาคม 2564 เกี่ยวกับประเด็นของหนังสือแจ้งยกเลิกสัญญาโครงการเขตเศรษฐกิจพิเศษทวายระยะแรกซึ่งเป็นเงื่อนไขที่ DSEZ MC กำหนดขึ้นฝ่ายเดียว โดยบริษัทมิได้เห็นชอบกับเหตุแห่งการยกเลิกสัญญาสัมปทานดังกล่าวข้างต้น การประชุมดังกล่าวได้มีการแลกเปลี่ยนความคิดเห็นของทั้งสองฝ่าย รวมถึงการหารือเรื่องแนวทางในการพัฒนาโครงการต่อไปและได้ตกลงจะมีการหารือร่วมกันอีกครั้งภายในเดือนพฤษภาคม 2565 นี้

บริษัทมีความมั่นใจว่าจะได้รับผลการเจรจาเรื่องสัมปทานเขตเศรษฐกิจพิเศษทวายกับรัฐบาลเมียนมาอย่างฉันมิตรเพื่อให้การพัฒนาโครงการประสบความสำเร็จอย่างยั่งยืนต่อไป

1. การสนับสนุนจากภาครัฐเรื่องการก่อสร้างถนนสองเลนเชื่อมต่อพื้นที่เขตเศรษฐกิจพิเศษทวายและ ชายแดนไทย-เมียนมา

จากการประชุมระหว่างภาครัฐบาลไทยและเมียนมา ซึ่งเป็นที่ทราบโดยทั่วไปว่าภาครัฐบาลไทยมีนโยบายในการสนับสนุนเงินกู้แบบผ่อนปรนให้กับภาครัฐบาลเมียนมา เพื่อดำเนินโครงการก่อสร้างถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา ซึ่งปัจจุบันภาครัฐอยู่ระหว่างหารือในรายละเอียดโครงการและเงื่อนไขต่างๆ โดยละเอียด

1. โครงการเขตเศรษฐกิจพิเศษทวายระยะสมบูรณ์ (DSEZ Full Phase)

แม้ว่าสิทธิในการได้รับเงินชดเชยเงินลงทุนในการพัฒนาโครงการนิคมอุตสาหกรรมและโครงสร้างพื้นฐานในพื้นที่เขตเศรษฐกิจพิเศษทวายที่กลุ่มบริษัทได้ลงทุนไปก่อนหน้า ยังคงเป็นไปตามสัญญา Tripartite Memorandum อย่างไรก็ตาม จำนวนเงินที่กลุ่มบริษัทจะได้รับชดเชยคืนนั้น ขึ้นอยู่กับผลสรุปของรายงาน Due Diligence ซึ่งจัดทำโดยบริษัทที่ปรึกษาอิสระที่ได้รับการแต่งตั้งจาก SPV ซึ่ง ณ ปัจจุบัน บริษัทยังไม่มีสิทธิในการเข้าถึงรายงานดังกล่าว นอกจากนี้ ยังขึ้นอยู่กับความคืบหน้าของการพัฒนาโครงการเขตเศรษฐกิจพิเศษทวายระยะสมบูรณ์ (DSEZ Full Phase) ซึ่งอาศัยการสนับสนุนจากรัฐบาลไทยและรัฐบาลของสาธารณรัฐแห่งสหภาพเมียนมาในการผลักดันโครงการสัมปทานต่างๆ ให้เกิดขึ้นในอนาคต รวมถึงการเข้ามาลงทุนของผู้ร่วมทุนรายใหม่ที่สนใจลงทุนในแต่ละโครงการสัมปทาน ทั้งนี้ ผู้บริหารของกลุ่มบริษัทยังคงมีความเชื่อมั่นต่อสิทธิของบริษัทในการได้รับการชดใช้เงินคืนในเงินลงทุนดังกล่าวภายใต้สัญญา Tripartite Memorandum และ Supplemental Memorandum of Understanding to the Tripartite Memorandum ที่ลงนามร่วมกันระหว่าง บริษัท DSEZ MC และ SPV เนื่องด้วยยังมีหน่วยงานของภาครัฐไทยและสาธารณรัฐแห่งสหภาพเมียนมา ซึ่งประกอบด้วย 1) คณะกรรมการร่วมระดับสูง (Joint High-level Committee) 2) คณะกรรมการประสานงานร่วม (JCC) และ 3) คณะทำงานเฉพาะกิจ (Joint Task Force) ซึ่งยังดำรงอยู่เพื่อผลักดันโครงการดังกล่าวตามนโยบายของภาครัฐ

1. **สิทธิในเหมืองแร่โปแตช และรายจ่ายในการสำรวจและพัฒนาแหล่งแร่ตั้งพัก**

บริษัทลงทุนในโครงการเหมืองแร่โปแตซ ซึ่งเป็นการลงทุนผ่านกลุ่มบริษัทย่อย โดยบริษัทถือหุ้นในบริษัทย่อยดังกล่าวร้อยละ 90 และมีกระทรวงการคลังได้ถือหุ้นร้อยละ 10 ของทุนจดทะเบียน บริษัทมีต้นทุนในการได้มาซึ่งสิทธิในการสำรวจและพัฒนาโครงการเหมืองแร่โปแตซจำนวนรวม 2,293.49 ล้านบาท

บริษัทย่อยได้รับสิทธิในการสำรวจแร่โปแตซจากกระทรวงอุตสาหกรรมโดยความเห็นชอบของคณะรัฐมนตรี ในพื้นที่จังหวัดอุดรธานี ซึ่งอยู่ทางภาคตะวันออกเฉียงเหนือของประเทศไทย โดยบริษัทย่อยได้พบแหล่งแร่โปแตซขนาดใหญ่ 2 แหล่ง คือ แหล่งอุดรใต้และแหล่งอุดรเหนือ ทั้งนี้ ณ วันที่ 31 มีนาคม 2565 และ 31 ธันวาคม 2564 บริษัทย่อยดังกล่าวมีต้นทุนการสำรวจและพัฒนาโครงการเหมืองแร่แล้วเป็นจำนวน 956.40 ล้านบาท และ 955.68 ล้านบาท ตามลำดับ

บริษัทย่อยได้ยื่นคำขอประทานบัตรการทำเหมืองแร่ต่อกรมอุตสาหกรรมพื้นฐานและการเหมืองแร่ (กพร.) ในปี 2547 โดยมีพื้นที่รวมประมาณ 26,446 ไร่ ทั้งนี้ บริษัทย่อยและ กพร. ได้ปฏิบัติตามหลักเกณฑ์ที่กำหนดไว้ตามพระราชบัญญัติแร่ พ.ศ. 2510 นอกจากนี้ บริษัทได้นำส่งเอกสารประกอบคำขอประทานบัตรการทำเหมืองแร่ให้ กพร. เพื่อพิจารณาลงนามการขออนุญาตประทานบัตรโดยครบถ้วนแล้ว โดยมีความคืบหน้าในการดำเนินการขอประทานบัตร ดังนี้

เมื่อวันที่ 23 กุมภาพันธ์ 2564 บริษัทย่อยได้เข้าไปชี้แจงประเด็นคำถามเกี่ยวกับโครงการเหมืองแร่โปแตชจังหวัดอุดรธานี และต่อมาในช่วงครึ่งปีหลังของปี พ.ศ. 2564 ทาง กพร. ได้จัดทำหนังสือปรึกษาหารือไปที่สำนักงานอัยการสูงสุดในประเด็นที่เกี่ยวข้องกับกฎหมาย และสำนักงานอัยการสูงสุดได้ทำหนังสือตอบข้อหารือกลับมาที่ กพร. แล้ว

ต่อมาในช่วงต้นปี 2565 ทาง กพร. ได้ทำเรื่องเสนอเข้า ครม. เพื่อขอยืดระยะเวลาแผนบริหารจัดการแร่แห่งชาติ ที่เดิมมีกำหนดไว้ปี พ.ศ. 2560 - 2564 ให้มีผลถึงสิ้นปี พ.ศ.  2565  ซึ่งปัจจุบัน ครม.ได้อนุมัติเรื่องดังกล่าวเรียบร้อยแล้ว

ล่าสุดในช่วงต้นเดือนเมษายน 2565 กพร. ได้ทำหนังสือสอบถามความเห็นไปยัง กระทรวงทรัพยากรธรรมชาติและสิ่งแวดล้อม และสภาพัฒนาเศรษฐกิจแห่งชาติ เมื่อทาง กพร. ได้รับข้อมูลมาครบถ้วนแล้วก็จะเสนอเรื่องเข้า ครม. เพื่อรับทราบผลการดำเนินงานและความเห็นของทั้ง 2 หน่วยงานโดยเร็ว จากนั้น กพร. ก็จะนำเรื่องเข้าที่ประชุมคณะกรรมการแร่เพื่อพิจารณาอนุมัติโครงการและออกประทานบัตรต่อไป

ฝ่ายบริหารของบริษัทเชื่อว่า โครงการนี้จะเกิดขึ้นได้เพราะจะก่อให้เกิดประโยชน์ต่อพื้นที่ใกล้เคียงและประเทศชาติเป็นอย่างมาก และโครงการดังกล่าวจะได้รับการอนุมัติจากรัฐบาลและดำเนินการได้ตามแผน ดังนั้น ผู้บริหารของบริษัทจึงเชื่อว่าเงินลงทุนดังกล่าวจะไม่มีการด้อยค่า

1. **ค่าใช้จ่ายสัมปทานรอตัดบัญชีและต้นทุนโครงการระหว่างพัฒนา**

|  |  |  |  |  |
| --- | --- | --- | --- | --- |
|  |  |  | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| โครงการระหว่างการพัฒนาในสาธารณรัฐ |  |  |  |  |
| โมซัมบิก | 2,435,501 | 2,422,239 | 2,088,130 | 2,074,899 |

ในปี 2556 บริษัทย่อยในต่างประเทศแห่งหนึ่งได้ลงนามสัมปทานจำนวน 2 ฉบับ กับกระทรวงคมนาคมและการสื่อสารสาธารณรัฐโมซัมบิก เพื่อก่อสร้างและบริหารจัดการทางรถไฟลำเลียงของหนัก และท่าเรือน้ำลึกที่ Macuse เพื่อส่งออกถ่านหินและสินค้าอื่น โดยมีมูลค่าโครงการรวม 3,200 ล้านเหรียญดอลลาร์สหรัฐ (เทียบเท่าประมาณ 96,000 ล้านบาท) และมีระยะเวลาสัมปทาน 30 ปี (รวมระยะเวลาในการก่อสร้าง)

ในปี 2563 ผู้บริหารของบริษัทย่อยได้พิจารณาปรับแผนธุรกิจใหม่ โดยแบ่งการพัฒนาโครงการออกเป็น 2 ระยะ ดังนี้ ระยะที่ 1 การพัฒนาท่าเรือขนส่งสินค้าทั่วไปที่ Macuse ซึ่งใช้ระยะเวลาในการพัฒนาโครงการที่สั้นลง และใช้เงินลงทุนในการพัฒนาโครงการลดลง และระยะที่ 2 การดำเนินการก่อสร้างทางรถไฟลำเลียงของหนัก และท่าเรือน้ำลึก ทั้งนี้ ผู้บริหารของบริษัทย่อยจะเริ่มดำเนินโครงการในระยะที่ 2 เมื่อสถานการณ์เศรษฐกิจกลับสู่สภาวะปกติ

ความคืบหน้าของการพัฒนาโครงการในระยะที่ 1 มีดังนี้

***การพัฒนาท่าเรือขนส่งสินค้าทั่วไปที่ Macuse***

ในระหว่างงวด บริษัทย่อยได้รับใบอนุญาตการศึกษาผลกระทบสภาพแวดล้อมทางสังคม (ESIA License) สำหรับการก่อสร้างท่าเรือดังกล่าว และอยู่ระหว่างการคัดเลือกผู้รับเหมาโครงการก่อสร้างสำหรับงานวิศวกรรม จัดหา และก่อสร้าง (EPC Contractor) นอกจากนี้ ผู้บริหารของบริษัทย่อยได้ลงนามสัญญาเงินกู้เริ่มแรกจำนวน 25 ล้านเหรียญดอลลาร์สหรัฐเพื่อใช้ในโครงการระยะที่ 1 โดยบริษัทได้นำเงินฝากธนาคารจำนวน 5 ล้านเหรียญดอลลาห์สหรัฐ (เทียบเท่าประมาณ 166.11 ล้านบาท) ไปวางเป็นหลักประกันให้กับบริษัทย่อยในการออกหนังสือค้ำประกันเงินกู้ (Standby Letter of Credit) ตามเงื่อนไขในสัญญา ปัจจุบัน บริษัทย่อยได้เริ่มดำเนินการเข้าเตรียมพื้นที่บริเวณท่าเรือเพื่อเตรียมงานก่อสร้างบางส่วนแล้ว

1. **เงินเบิกเกินบัญชีและเงินกู้ยืมระยะสั้นจากสถาบันการเงิน**

ณ วันที่ 31 มีนาคม 2565 และ วันที่ 31 ธันวาคม 2564 เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน มีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| เงินเบิกเกินบัญชีธนาคาร | 285,884 | 747,636 | 1,352 | 25,403 |
| เงินกู้ยืมระยะสั้นจากสถาบันการเงิน | 5,910,769 | 6,507,877 | 3,901,046 | 4,535,216 |
| รวม | 6,196,653 | 7,255,513 | 3,902,398 | 4,560,619 |

เงินกู้ยืมจากสถาบันการเงินเป็นเงินกู้ยืมทั้งในและต่างประเทศในสกุลเงินตรา ดังนี้

|  |  |  |  |  |
| --- | --- | --- | --- | --- |
|  |  | | (หน่วย : ล้าน) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บาท | 4,009 | 4,531 | 3,259 | 3,831 |
| รูปีอินเดีย | 2,864 | 2,844 | - | - |
| ตากาบังคลาเทศ | 1,664 | 1,805 | 1,664 | 1,805 |
|  |  |  |  |  |

อัตราดอกเบี้ยสำหรับเงินกู้ยืมระยะสั้นที่เป็นเงินบาทจะเท่ากับอัตราตลาดของแต่ละประเทศ

ณ วันที่ 31 มีนาคม 2565 และ วันที่ 31 ธันวาคม 2564 เงินกู้ยืมบางส่วนจำนวน 1,958.57 ล้านบาท และ 2,531.41 ล้านบาท ตามลำดับ ใช้เพื่อสนับสนุนสินเชื่อโครงการ (Project Finance) งานก่อสร้างบางโครงการโดยเฉพาะเจาะจงที่ธนาคารผู้ให้กู้ได้กำหนดเงื่อนไขให้บริษัทนำเงินค่างานของโครงการนั้น ๆ ผ่านเข้าบัญชีของบริษัทที่เปิดไว้กับธนาคาร

ณ วันที่ 31 มีนาคม 2565 และ วันที่ 31 ธันวาคม 2564 บริษัทมีวงเงินเบิกเกินบัญชีและเงินกู้ยืมระยะสั้นตามสัญญาเงินกู้ที่ยังไม่ได้เบิกใช้เป็นจำนวน 13,368.16 ล้านบาท และ 12,899.14 ล้านบาท ตามลำดับ

1. **เจ้าหนี้การค้าและเจ้าหนี้อื่น – กิจการที่เกี่ยวข้องกัน**

ณ วันที่ 31 มีนาคม 2565 และ วันที่ 31 ธันวาคม 2564 มียอดคงเหลือ ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บริษัทย่อย | - | - | 725,362 | 682,720 |
| บริษัทร่วมและกิจการร่วมค้า | 120,655 | 128,303 | 89,900 | 102,278 |
| บริษัทที่เกี่ยวข้องกัน | 2,539,737 | 2,210,159 | 2,521,752 | 2,195,557 |
| รวมเจ้าหนี้การค้า – กิจการที่เกี่ยวข้องกัน | 2,660,392 | 2,338,462 | 3,337,014 | 2,980,555 |

1. **เงินกู้ยืมระยะสั้นและเงินทดรองจากกิจการที่เกี่ยวข้องกัน**

ณ วันที่ 31 มีนาคม 2565 และ วันที่ 31 ธันวาคม 2564 มียอดคงเหลือดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |
|  |  |  |  |  |
| บริษัทย่อย | - | - | 786,855 | 950,039 |
| บริษัทที่ควบคุมร่วมกัน | 3,899 | 29,710 | - | - |
| กิจการร่วมค้า | - | 128 | - | - |
| รวม | 3,899 | 29,838 | 786,855 | 950,039 |

1. **เงินกู้ยืมระยะยาว**

ณ วันที่ 31 มีนาคม 2565 และ วันที่ 31 ธันวาคม 2564 เงินกู้ยืมระยะยาวมียอดคงเหลือดังนี้

|  |  |  |  |  |  |
| --- | --- | --- | --- | --- | --- |
|  |  | | (หน่วย : พันบาท) | | |
|  | งบการเงินรวม | | งบการเงินเฉพาะของบริษัท | | |
|  | 31 มีนาคม 2565 | 31 ธันวาคม 2564 | | 31 มีนาคม 2565 | 31 ธันวาคม 2564 | |
|  |  |  | |  |  | |
| ยอดคงเหลือ | 20,722,103 | 20,945,241 | | 16,940,778 | 17,064,746 | |
| หัก : ส่วนที่ถึงกำหนดชำระภายในหนึ่งปี | (14,737,601) | (14,060,347) | | (13,844,051) | (13,160,908) | |
| สุทธิ | 5,984,502 | 6,884,894 | | 3,096,727 | 3,903,838 | |

การเปลี่ยนแปลงของเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2565 มีรายละเอียดดังนี้

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวม | งบการเงินเฉพาะของบริษัท |
|  |  |  |
| **ยอดคงเหลือ ณ วันที่** 1 **มกราคม** 2565 | 20,945,241 | 17,064,746 |
| บวก : กู้เพิ่มเติม | 2,086,677 | 2,029,519 |
| หัก : จ่ายคืนเงินกู้ | (2,295,251) | (2,153,487) |
| หัก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | (14,564) | - |
| ยอดคงเหลือ ณ วันที่ 31 มีนาคม 2565 | 20,722,103 | 16,940,778 |

กลุ่มบริษัทต้องดำรงอัตราส่วนทางการเงินสำหรับสัญญาเงินกู้ยืมระยะยาวจากสถาบันการเงินบางแห่ง

เงินกู้ยืมระยะยาว ณ วันที่ 31 มีนาคม 2565 และ วันที่ 31 ธันวาคม 2564 มีดังนี้

|  |  |  |  |  | ล้านบาท | | | |
| --- | --- | --- | --- | --- | --- | --- | --- | --- |
|  |  |  |  |  | งบการเงินรวม | | งบการเงินเฉพาะของบริษัท | |
| เงินกู้ | วงเงิน (ล้านบาท) | อัตราดอกเบี้ย (ร้อยละ) | เงื่อนไขการชำระคืน | การค้ำประกัน | 31 มีนาคม  2565 | 31 ธันวาคม 2564 | 31 มีนาคม  2565 | 31 ธันวาคม 2564 |
| **ส่วนของบริษัทใหญ่** | |  |  |  |  |  |  |  |
|  | 17,423 | MLR – 0.50 ต่อปี | ชำระภายในปี 2565 | โอนสิทธิค่างานตามสัญญาก่อสร้าง | 16,941 | 17,065 | 16,941 | 17,065 |
|  |  | MLR – 1 ต่อปี | ชำระภายในปี 2565 – ปี 2566 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง |  |  |  |  |
|  |  | MLR – 1.25 ต่อปี | ชำระภายในปี 2565 – ปี 2566 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง  และที่ดิน |  |  |  |  |
|  |  | MLR – 1.50 ต่อปี | ชำระภายในปี 2565 – ปี 2568 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง |  |  |  |  |
|  |  | อัตราตลาดต่อปี  ชำระภายในปี 2562 – ปี 2563 หรือเมื่อสิ้นสุดโครงการแล้วแต่เหตุการณ์ใดจะเกิดก่อน บัญชีเงินฝากธนาคารสำหรับ  รับเงินค่างาน | ชำระภายในปี 2565 หรือเมื่อสิ้นสุดโครงการแล้วแต่เหตุการณ์ใดจะเกิดขึ้นก่อน | บัญชีเงินฝากธนาคารสำหรับรับเงินค่างาน |  |  |  |  |
|  |  | 2.75 ต่อปี | ชำระภายในปี 2569 | - |  |  |  |  |
|  |  | 4 ต่อปี | ชำระตามกำหนดชำระของตั๋วสัญญาใช้เงินจากลูกหนี้  (หมายเหตุ 5) | - |  |  |  |  |
|  |  | 5.25 ต่อปี | ชำระภายในปี 2567 | ที่ดิน |  |  |  |  |
|  |  | 4.75 ต่อปี | ชำระภายในปี 2570 | - |  |  |  |  |
| **ส่วนของบริษัทย่อย** | | | | | | | | |
| 1 | 542 | MLR – 1 ถึง MLR – 3.15 ต่อปี | ชำระภายในปี 2565 – 2568 | ค้ำประกันโดยบริษัทใหญ่  เครื่องจักร และอุปกรณ์ | 165 | 189 | - | - |
| 2 | 1,977 | MLR – 1.50 ต่อปี | ชำระภายในปี 2565 – 2569 | ค้ำประกันโดยบริษัทใหญ่  เครื่องจักร และโอนสิทธิค่างานก่อสร้าง | 1,977 | 2,075 | - | - |
| 3  4 | 5,600 ล้านตากา  บังคลาเทศ  400 | แบบลอยตัวอ้างอิงธนาคารแห่งชาติ  บังคลาเทศบวกร้อยละ 6 ต่อปี  ร้อยละ 2.51 - 3.25 ต่อปี | ชำระตามสัญญา  ชำระภายในปี 2565 – 2568 | ค้ำประกันโดยบริษัทใหญ่  ค้ำประกันโดยผู้ถือหุ้น | 848  400 | 856  400 | -  - | -  - |
| 5 | 891 ล้านรูปี | ร้อยละ 9.55 ต่อปี | ชำระภายในปี 2566 | ที่ดิน | 391 | 360 | - | - |
|  |  |  |  | รวม | 20,722 | 20,945 | 16,941 | 17,065 |
|  |  |  |  | หัก: ส่วนที่ถึงกำหนดชำระภายในหนึ่งปี | (14,738) | (14,060) | (13,844) | (13,161) |
|  |  |  |  | สุทธิ | 5,984 | 6,885 | 3,097 | 3,904 |

1. **รายการธุรกิจกับบุคคลหรือกิจการที่เกี่ยวข้องกัน**

ในระหว่างงวด บริษัทและบริษัทย่อยมีรายการธุรกิจที่สำคัญกับบุคคลและกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบุคคลและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

| ลักษณะรายการ | นโยบายการกำหนดราคา |
| --- | --- |
|  |  |
| รายได้ค่าก่อสร้างซึ่งรวมการจัดหาวัสดุ | ต้นทุนบวกกำไรส่วนเพิ่ม |
| รายได้ค่าก่อสร้างที่ไม่รวมการจัดหาวัสดุ | ราคาทุนหรือต้นทุนบวกกำไรส่วนเพิ่ม |
| รายได้ค่าเช่าที่ดิน | ตามอัตราที่ตกลงร่วมกัน |
| ขายอุปกรณ์ | ราคาทุน หรือ ราคาตามที่ตกลงร่วมกัน |
| ขายเงินลงทุน | ราคาตลาด |
| ซื้อวัสดุก่อสร้าง | ราคาใกล้เคียงกับราคาตลาด |
| ซื้อบริการก่อสร้างซึ่งรวมการจัดหาวัสดุ | ต้นทุนบวกกำไรส่วนเพิ่ม |
| ซื้อบริการก่อสร้างที่ไม่รวมการจัดหาวัสดุ | ราคาทุน |
| ซื้อเงินลงทุน | ใกล้เคียงมูลค่าสุทธิตามบัญชี |
| ซื้อสินทรัพย์ | ราคาที่ตกลงร่วมกัน |
| ดอกเบี้ยเงินกู้ยืมระหว่างกัน | อัตราตามที่ตกลงร่วมกัน |
| ค่าเช่า | อัตราตามที่ตกลงร่วมกัน |

รายการที่สำคัญระหว่างบุคคลและกิจการที่เกี่ยวข้องกันในระหว่างงวด สรุปได้ดังนี้

|  |  | | | (หน่วย : ล้านบาท) | |
| --- | --- | --- | --- | --- | --- |
|  | งบการเงินรวม | | | งบการเงินเฉพาะของบริษัท | |
|  | สำหรับงวดสามเดือนสิ้นสุดวันที่ 31 มีนาคม | | | | |
|  | 2565 | | 2564 | 2565 | 2564 |
| รายการธุรกิจกับบริษัทย่อย |  | |  |  |  |
| รายได้ค่าก่อสร้าง รายได้จากการขายและรายได้อื่น | - | | - | 276 | 117 |
| ซื้อวัสดุก่อสร้างและค่าบริการจ่าย | - | | - | 326 | 233 |
|  |  | |  |  |  |
| รายการธุรกิจกับบริษัทร่วม บริษัทที่ควบคุมร่วมกัน  และกิจการร่วมค้า | | |  |  |  |
| รายได้ค่าก่อสร้าง รายได้จากการขายและรายได้อื่น | 214 | | 44 | 8 | 7 |
| ซื้อวัสดุก่อสร้างและค่าบริการ | 229 | | 25 | 18 | 15 |
| ซื้ออุปกรณ์ | - | | 16 | - | - |
|  |  | |  |  |  |
| รายการธุรกิจกับบริษัทและบุคคลที่เกี่ยวข้องกัน |  | |  |  |  |
| รายได้ค่าก่อสร้าง รายได้จากการขายและรายได้อื่น | 24 | | 64 | 22 | 55 |
| ซื้อวัสดุก่อสร้างและค่าบริการจ่าย | 967 | | 761 | 923 | 728 |
| ซื้ออุปกรณ์ | 7 | | 1 | - | 1 |
|  |  | |  |  |  |
|  |  | |  |  |  |
| ค่าตอบแทนผู้บริหาร |  |  | |  |  |
| ผลประโยชน์ระยะสั้นของพนักงาน | 45 | 48 | | 32 | 39 |
| ผลประโยชน์หลังออกจากงาน | 4 | 5 | | 1 | 1 |

นอกจากนี้ บริษัทมีรายการที่สำคัญกับบริษัทที่เกี่ยวข้องกันดังกล่าวซึ่งเกี่ยวเนื่องกับลูกหนี้การค้า เงินให้กู้ยืมและ เงินทดรองจ่ายแก่กิจการที่เกี่ยวข้องกัน เจ้าหนี้การค้า และเงินกู้ยืมและเงินทดรองจ่ายแก่กิจการที่เกี่ยวข้องกัน ซึ่งยอดคงค้างของรายการดังกล่าวได้แสดงแยกเป็นรายการต่างหากในงบแสดงฐานะการเงิน

1. **ค่าใช้จ่ายภาษีเงินได้**

ภาษีเงินได้ปัจจุบัน ได้แก่ ภาษีที่คาดว่าจะจ่ายชำระหรือจะได้รับ โดยคำนวณจากกำไรทางภาษีสำหรับงวด คูณด้วยอัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน และรวมรายการการปรับปรุง ทางภาษีที่เกี่ยวกับรายการในปีก่อน ๆ ซึ่งแตกต่างจากกำไรขาดทุนที่ปรากฏในงบการเงินรวมและงบการเงินเฉพาะของบริษัท นอกจากนี้ ภาษีเงินได้นิติบุคคลของหน่วยงานในต่างประเทศแห่งหนึ่ง คำนวณจากเงินสดรับ รายได้ที่เกิดขึ้น หรือจากกำไรสุทธิตามอัตราภาษีที่กำหนด แล้วแต่จำนวนใดจะสูงกว่า

1. **การค้ำประกัน**

ณ วันที่ 31 มีนาคม 2565 กลุ่มบริษัทมีหนังสือค้ำประกันที่ออกโดยสถาบันการเงินในนามบริษัทและบริษัทย่อย เป็นจำนวนประมาณ 80,582.27 ล้านบาท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ กลุ่มบริษัทไม่คาดว่าจะมีผลเสียหายจากภาระค้ำประกันดังกล่าว

ณ วันที่ 31 มีนาคม 2565 บริษัทมีหนังสือค้ำประกันที่บริษัทออกให้กับสถาบันการเงินจำนวนประมาณ 3,591.25 ล้านบาท เพื่อค้ำประกันสินเชื่อเงินกู้เบิกเกินบัญชี เงินกู้ยืม หนังสือค้ำประกัน ตราสารเครดิต สินเชื่อ เพื่อการนำเข้า และตั๋วสัญญาใช้เงิน ที่สถาบันการเงินมีกับบริษัทย่อยและกิจการร่วมค้า โดยบริษัทได้ออกหนังสือ ค้ำประกันตามส่วนที่บริษัทถืออยู่ (ยกเว้น บริษัท อิตัลไทย เทรวี่ จำกัด บริษัท อิตัลไทยมารีน จำกัด ITD-ITD Cem Joint venture ITD-Cemindia Joint venture ซึ่งบริษัทออกหนังสือค้ำประกันเต็มวงเงิน)

1. **ภาระผูกพัน**
   1. ณ วันที่ 31 มีนาคม 2565 บริษัท บริษัทย่อยและกิจการร่วมค้ามีภาระผูกพันเกี่ยวเนื่องกับการจ้างผู้รับเหมา ช่วงรายใหญ่แยกตามสกุลเงินต่าง ๆ ดังนี้

|  |  |  |
| --- | --- | --- |
|  | (หน่วย : ล้านบาท) | |
|  | จำนวนเงินเทียบเท่าเงินบาท | |
|  | งบการเงินรวม | งบการเงินเฉพาะของบริษัท |
| สกุลเงิน |  |  |
| บาท | 7,875.81 | 7,440.16 |
| รูปีอินเดีย | 4,364.34 | - |
| ตากาบังคลาเทศ | 2,511.52 | 2,511.52 |
| เหรียญดอลลาร์สหรัฐ | 413.47 | 413.47 |

* 1. ณ วันที่ 31 มีนาคม 2565 บริษัทและบริษัทย่อยมีภาระผูกพันเกี่ยวเนื่องกับการซื้อที่ดิน วัตถุดิบ เครื่องจักรและบริการที่เกี่ยวข้อง และสัญญาบริการ แยกตามสกุลเงินต่างๆ ดังนี้

|  |  |  |
| --- | --- | --- |
|  | (หน่วย : ล้านบาท) | |
|  | จำนวนเงินเทียบเท่าเงินบาท | |
|  | งบการเงินรวม | งบการเงินเฉพาะของบริษัท |
| สกุลเงิน |  |  |
| บาท | 729.71 | 653.89 |
| เหรียญดอลลาร์สหรัฐ | 591.02 | 164.03 |
| รูปีอินเดีย | 997.30 | - |
| ตากาบังคลาเทศ | 87.64 | 87.64 |
| ยูโร | 104.08 | 99.99 |
| ดองเวียดนาม | 0.59 | 0.59 |
| ดอลลาร์สิงคโปร์ | 3.19 | 3.19 |

* 1. ณ วันที่ 31 มีนาคม 2565 บริษัทมีภาระผูกพันเกี่ยวกับส่วนของเงินลงทุนที่ยังไม่เรียกชำระในบริษัทย่อย หกแห่งเป็นจำนวนเงิน 2.25 ล้านบาท 0.31 ล้านเหรียญดอลลาร์สหรัฐ 344.17 ล้านจ๊าดพม่า และส่วนของ เงินลงทุนในบริษัทที่ควบคุมร่วมกันหนึ่งแห่งตามข้อตกลงระหว่างผู้ถือหุ้นเป็นจำนวน 8,493.20 ล้านตากา บังคลาเทศ
  2. ณ วันที่ 31 มีนาคม 2565 บริษัทมีภาระผูกพันเกี่ยวกับสัญญาซื้อขายเงินลงทุนกับผู้ร่วมทุนในบริษัทร่วม แห่งหนึ่งเป็นจำนวน 8.35 ล้านเหรียญดอลลาร์สหรัฐ
  3. บริษัทย่อยแห่งหนึ่ง มีภาระผูกพันเกี่ยวกับการขอและได้รับอนุญาตประทานบัตรการทำเหมืองแร่โปแตชจาก รัฐบาลไทย ดังนี้
     1. บริษัทย่อยจะต้องจ่ายค่าตอบแทนให้กระทรวงอุตสาหกรรมเมื่อได้รับประทานบัตรเป็นจำนวนเงิน 5 ล้านเหรียญดอลลาร์สหรัฐ และจ่ายเงินช่วยเหลือเข้ากองทุนการศึกษาให้กรมอุตสาหกรรมพื้นฐานและการเหมืองแร่เป็นจำนวนเงินปีละ 0.20 ล้านเหรียญดอลลาร์สหรัฐ ซึ่งเป็นไปตามสัญญาระหว่างกระทรวงอุตสาหกรรมและกรมอุตสาหกรรมพื้นฐานและการเหมืองแร่กับบริษัทย่อย
     2. บริษัทย่อยแจ้งความยินยอมชำระเงินค่าทดแทนให้แก่ผู้มีสิทธิได้รับเงินค่าทดแทนภายในเขตพื้นที่ที่ขอประทานบัตรการทำเหมืองใต้ดิน ตามพระราชบัญญัติแร่ พ.ศ. 2560 โดยมีภาระผูกพันในการจ่าย ค่าทดแทนตามที่กำหนดไว้ในเงื่อนไขรายงานการป้องกันและแก้ไขผลกระทบสิ่งแวดล้อม (EIA) ตาม พ.ร.บ. ส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ในกรอบวงเงินรวมจำนวน 1,200 ล้านบาท ตลอดระยะเวลาโครงการ 25 ปี

นอกจากนี้ บริษัทย่อยยังมีภาระผูกพันอื่นซึ่งเป็นไปตามกฎหมายแร่ตามพระราชบัญญัติแร่ พ.ศ. 2560 และเงื่อนไขในรายงานการวิเคราะห์ผลกระทบสิ่งแวดล้อม (EIA) ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ซึ่งภาระผูกพันดังกล่าวจะมีผลบังคับเมื่อบริษัทได้รับการอนุมัติการขอประทานบัตรเหมืองแร่โปแตชจากรัฐบาล

* 1. บริษัทย่อยทางอ้อมหลายแห่งได้ลงนามในสัญญาว่าจ้างที่ปรึกษาโครงการ โดยมีภาระผูกพันตามอัตราค่าบริการที่ตกลงในสัญญา

* 1. บริษัทย่อยในต่างประเทศแห่งหนึ่ง มีภาระผูกพันที่ต้องจ่ายชำระค่าใบอนุญาตการศึกษาผลกระทบสภาพแวดล้อมทางสังคม (ESIA License) สำหรับโครงการก่อสร้างท่าเรือน้ำลึก และทางรถไฟลำเลียงของหนัก จำนวน 0.81 ล้านเหรียญดอลลาร์สหรัฐ และ 3.90 ล้านเหรียญดอลลาร์สหรัฐ ตามลำดับ
  2. บริษัทย่อยทางอ้อมในต่างประเทศมีภาระผูกพันที่ต้องจ่ายชำระค่าสิทธิในสัมปทานของทุกโครงการในโครงการนิคมอุตสาหกรรมเขตเศรษฐกิจพิเศษทวายระยะแรก ให้กับ Dawei SEZ Management Committee จำนวนรวม 12.96 ล้านเหรียญดอลลาร์สหรัฐ และมีภาระผูกพันที่ต้องจ่ายชำระค่าสิทธิในสัมปทานรายปีตามที่กำหนดไว้ในสัญญาสัมปทาน

1. **หนี้สินที่อาจจะเกิดขึ้น**

* 1. กลุ่มบริษัทได้ถูกบริษัทลูกค้าหลายรายฟ้องร้องเพื่อเรียกร้องค่าเสียหายเกี่ยวกับการผิดสัญญาจ้าง โดยเรียกค่าเสียหายจากกลุ่มบริษัทเป็นจำนวนรวม 2,965.82 ล้านบาท (เฉพาะของบริษัทจำนวน 1,959.62 ล้านบาท) ขณะนี้คดียังอยู่ในระหว่างขั้นตอนพิจารณาของศาลแพ่งจำนวน 2,709.05 ล้านบาท และอยู่ในระหว่างการพิจารณาของอนุญาโตตุลาการจำนวน 256.77 ล้านบาท ทั้งนี้ กลุ่มบริษัทไม่สามารถประเมินระยะเวลาของกระแสเงินสดจ่ายชำระค่าเสียหาย (ถ้ามี) จากการเรียกฟ้องร้องค่าเสียหายดังกล่าวได้ เนื่องจากผลของคดีความขึ้นอยู่กับการตัดสินของศาลและอนุญาโตตุลาการซึ่งยังไม่สามารถสรุปได้ในขณะนี้ อย่างไรก็ตาม ผู้บริหารของกลุ่มบริษัทเชื่อว่าคดีดังกล่าวจะไม่ก่อให้เกิดผลเสียหายอย่างมีสาระสำคัญต่อกลุ่มบริษัท เนื่องจากบางคดี เป็นการฟ้องโดยไม่มีมูล กลุ่มบริษัทจึงไม่มีการตั้งสำรองค่าเผื่อความเสียหายไว้ในบัญชี
  2. ในระหว่างปี 2564 บริษัทย่อยแห่งหนึ่งในต่างประเทศได้รับหนังสือแจ้งจากผู้ว่าจ้างขอให้ชำระค่าปรับเนื่องจากปริมาณงานที่บริษัทย่อยส่งมอบไม่เป็นไปตามข้อกำหนดในสัญญา โดยเรียกร้องให้บริษัทย่อยชำระค่าปรับเป็นจำนวนรวม 7.57 ล้านเหรียญดอลลาร์สหรัฐ (เทียบเท่าประมาณ 252.15 ล้านบาท) ทั้งนี้ ผู้ว่าจ้างค้างชำระ ค่าผลงานที่บริษัทย่อยได้ส่งมอบไว้แล้วบางส่วนจำนวนรวม 1.97 ล้านเหรียญดอลลาร์สหรัฐ (เทียบเท่าประมาณ 68.03 ล้านบาท) อย่างไรก็ตาม บริษัทย่อยได้ส่งหนังสือโต้แย้งการขอให้ชำระค่าปรับ และชี้แจงสาเหตุที่บริษัทย่อยไม่สามารถส่งมอบปริมาณงานได้ตามข้อกำหนดในสัญญา สืบเนื่องมาจากผู้ว่าจ้างไม่สามารถส่งมอบพื้นที่บางส่วนให้ได้ตามกำหนดเวลาและตามแผนงานที่ตกลงไว้ และเรียกร้องค่าเสียหายจากผู้ว่าจ้างจำนวนรวม 6.76 ล้านเหรียญดอลลาร์สหรัฐ และ 2,115 ล้านรูเปียอินโดนีเซีย (เทียบเท่าประมาณ 229.85 ล้านบาท) จากความเสียหายที่บริษัทย่อยไม่สามารถเข้าปฏิบัติงานในพื้นที่ให้แล้วเสร็จได้ตามเงื่อนไขและตามกำหนดเวลา ปัจจุบัน เรื่องดังกล่าวอยู่ระหว่างขั้นตอนการนำเรื่องเข้าสู่กระบวนการไกล่เกลี่ย (Mediation) เพื่อหารือและ ตกลงร่วมกันระหว่างบริษัทย่อยและผู้ว่าจ้าง ซึ่งยังไม่สามารถสรุปได้ในปัจจุบัน ทั้งนี้ บริษัทย่อยไม่ได้บันทึกประมาณการหนี้สินในงบการเงินสำหรับงวดปัจจุบันเนื่องจากผู้บริหารของบริษัทย่อยพิจารณาว่ายังมีความ ไม่แน่นอนของระยะเวลาและภาระผูกพันที่ต้องชำระ ซึ่งขึ้นอยู่กับผลของการเจรจา

1. **ส่วนงานดำเนินงาน**

บริษัทและบริษัทย่อยดำเนินกิจการในส่วนงานหลักทางธุรกิจเกี่ยวกับธุรกิจการก่อสร้าง และการขายและให้บริการเป็นส่วนใหญ่ โดยดำเนินธุรกิจในส่วนงานทางภูมิศาสตร์สำหรับงวด สามเดือนสิ้นสุดวันที่ 31 มีนาคม 2565 และ 2564 ดังนี้

|  | (หน่วย : ล้านบาท) | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | | | | |
|  | ไทย | | อินเดีย | | บังคลาเทศ | | ประเทศอื่น ๆ | | รวม | | รายการตัดบัญชี | | ยอดรวม | |
|  | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 |
|  |  |  |  |  |  |  |  |  |  |  |  |  |  |  |
| รายได้จากการให้บริการก่อสร้าง |  |  |  |  |  |  |  |  |  |  |  |  |  |  |
| รายได้จากบุคคลภายนอก | 7,626 | 7,845 | 5,267 | 4,204 | 624 | 672 | 220 | 157 | 13,737 | 12,878 | - | - | 13,737 | 12,878 |
| รายได้ระหว่างส่วนงานธุรกิจ | 362 | 114 | 11 | 16 | 335 | 32 | - | - | 708 | 162 | (708) | (162) | - | - |
| รายได้ตามส่วนงานธุรกิจรวม | 7,988 | 7,959 | 5,278 | 4,220 | 959 | 704 | 220 | 157 | 14,445 | 13,040 | (708) | (162) | 13,737 | 12,878 |
|  |  |  |  |  |  |  |  |  |  |  |  |  |  |  |
| รายได้จากการขายและให้บริการ |  |  |  |  |  |  |  |  |  |  |  |  |  |  |
| รายได้จากบุคคลภายนอก | 1,569 | 1,680 | - | - | - | - | 563 | 512 | 2,132 | 2,192 | - | - | 2,132 | 2,192 |
| รายได้ระหว่างส่วนงานธุรกิจ | 220 | 240 | - | - | - | - | - | - | 220 | 240 | (220) | (240) | - | - |
| รายได้ตามส่วนงานธุรกิจรวม | 1,789 | 1,920 | - | - | - | - | 563 | 512 | 2,352 | 2,432 | (220) | (240) | 2,132 | 2,192 |
|  |  |  |  |  |  |  |  |  |  |  |  |  |  |  |
| กำไร (ขาดทุน) ขั้นต้น | 986 | 746 | 394 | 538 | (606) | 54 | 184 | 215 | 958 | 1,553 | (185) | (89) | 773 | 1,464 |
|  |  |  |  |  |  |  |  |  |  |  |  |  |  |  |
| รายได้แยกตามการรับรู้รายได้ |  |  |  |  |  |  |  |  |  |  |  |  |  |  |
| ตลอดช่วงเวลาหนึ่ง | 7,988 | 7,959 | 5,278 | 4,220 | 959 | 704 | 220 | 157 | 14,445 | 13,040 | (708) | (162) | 13,737 | 12,878 |
| ณ เวลาใดเวลาหนึ่ง | 1,789 | 1,920 | - | - | - | - | 563 | 512 | 2,352 | 2,432 | (220) | (240) | 2,132 | 2,192 |
| รวม | 9,777 | 9,879 | 5,278 | 4,220 | 959 | 704 | 783 | 669 | 16,797 | 15,472 | (928) | (402) | 15,869 | 15,070 |
|  |  |  |  |  |  |  |  |  |  |  |  |  |  |  |

|  | (หน่วย : ล้านบาท) | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | | | | |
|  | ไทย | | อินเดีย | | บังคลาเทศ | | ประเทศอื่น ๆ | | รวม | | รายการตัดบัญชี | | ยอดรวม | |
|  | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 | 2565 | 2564 |
|  |  |  |  |  |  |  |  |  |  |  |  |  |  |  |
| ดอกเบี้ยรับ |  |  |  |  |  |  |  |  |  |  |  |  | 22 | 46 |
| ขาดทุนจากการป้องกันความเสี่ยง |  |  |  |  |  |  |  |  |  |  |  |  | (34) | (4) |
| ค่าเสื่อมราคาและค่าตัดจำหน่าย |  |  |  |  |  |  |  |  |  |  |  |  | (1,131) | (1,147) |
| ค่าเผื่อผลขาดทุนจากการด้อยค่า | |  |  |  |  |  |  |  |  |  |  |  | (72) | (3) |
| ส่วนแบ่งกำไร (ขาดทุน) จากเงินลงทุนใน  บริษัทร่วม บริษัทที่ควบคุมร่วมกัน และกิจการร่วมค้า | |  |  |  |  |  |  |  |  |  |  |  | (11) | 9 |
| ต้นทุนทางการเงิน | |  |  |  |  |  |  |  |  |  |  |  | (628) | (620) |
| ค่าใช้จ่ายภาษีเงินได้ |  |  |  |  |  |  |  |  |  |  |  |  | (199) | (151) |
| กำไร (ขาดทุน) สำหรับงวด |  |  |  |  |  |  |  |  |  |  |  |  | (733) | 345 |

1. **เครื่องมือทางการเงิน**

***ความเสี่ยงจากอัตราแลกเปลี่ยน***

ณ วันที่ 31 มีนาคม 2565 ยอดคงเหลือที่มีสาระสำคัญของสินทรัพย์และหนี้สินทางการเงินที่เป็นสกุลเงินตราต่างประเทศ สรุปได้ดังนี้

|  |  |  |  |  |  |
| --- | --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |  |
|  | สินทรัพย์ | หนี้สิน | สินทรัพย์ | หนี้สิน | อัตราแลกเปลี่ยนเฉลี่ย |
| สกุลเงิน | ทางการเงิน | ทางการเงิน | ทางการเงิน | ทางการเงิน | ณ วันที่ 31 มีนาคม 2565 |
|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) |
|  |  |  |  |  |  |
| เหรียญดอลลาร์สหรัฐ | 38 | 3 | 86 | 1 | 33.1518 |
| ยูโร | - | 39 | - | 39 | 37.5469 |
| กีบ | - | 441 | - | - | 0.0028 |
| ตากาบังคลาเทศ | - | - | 53 | - | 0.3880 |

สัญญาซื้อขายเงินตราต่างประเทศล่วงหน้าที่มียอดคงเหลือ ณ วันที่ 31 มีนาคม 2565 มีดังนี้

|  |  |  |  |  |
| --- | --- | --- | --- | --- |
| สกุลเงิน |  | ยอดคงเหลือ (ล้าน) |  | อัตราแลกเปลี่ยนตามสัญญาซื้อขาย เงินตราต่างประเทศล่วงหน้า |
|  |  |  |  |  |
| ยูโร (ซื้อ) |  | 40 |  | 36.2397 – 37.4500 |

ณ วันที่ 31 มีนาคม 2565 สินทรัพย์และหนี้สินทางการเงินที่มีสาระสำคัญของบริษัทและบริษัทย่อย ที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยน สรุปได้ดังนี้

|  |  |  |  |
| --- | --- | --- | --- |
|  | งบการเงินรวม (สุทธิ) | | |
|  | ล้านเหรียญ | ล้าน | ล้าน |
|  | ดอลลาร์สหรัฐ | ยูโร | กีบ |
|  |  |  |  |
| ลูกหนี้การค้าและเงินประกันผลงาน | 9 | - | - |
| ลูกหนี้การค้าและเงินให้กู้ยืมบริษัทที่เกี่ยวข้อง | 29 | - | - |
| เจ้าหนี้การค้า | 3 | 1 | 441 |

|  |  |  |  |
| --- | --- | --- | --- |
|  | งบการเงินเฉพาะของบริษัท (สุทธิ) | | |
|  | ล้านเหรียญ | ล้าน | ล้านตากา |
|  | ดอลลาร์สหรัฐ | ยูโร | บังคลาเทศ |
|  |  |  |  |
| ลูกหนี้การค้าและเงินให้กู้ยืมบริษัทที่เกี่ยวข้อง | 86 | - | 53 |
| เจ้าหนี้การค้า | 1 | 1 | - |

นอกจากนี้ บริษัทและบริษัทย่อยมีความเสี่ยงจากความผันผวนของอัตราแลกเปลี่ยนที่สืบเนื่องจากเงินลงทุน ในบริษัทย่อย บริษัทร่วม บริษัทที่ควบคุมร่วมกัน และกิจการร่วมค้าในต่างประเทศ ซึ่งไม่ได้ป้องกันความเสี่ยงดังกล่าว

1. **การวัดมูลค่ายุติธรรม**

สินทรัพย์และหนี้สินทางการเงินที่วัดมูลค่าด้วยมูลค่ายุติธรรม ณ วันที่ 31 มีนาคม 2565 ประกอบด้วยรายการดังต่อไปนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | (หน่วย : พันบาท)  งบการเงินรวม | | | | | | |
|  | ข้อมูล  ระดับที่ 1 |  | ข้อมูล  ระดับที่ 2 |  | ข้อมูล  ระดับที่ 3 |  | รวม |
| **สินทรัพย์** |  |  |  |  |  |  |  |
| สินทรัพย์ทางการเงิน |  |  |  |  |  |  |  |
| เงินลงทุนระยะยาวอื่น | 408,443 |  | - |  | 789,646 |  | 1,198,089 |
| สินทรัพย์ตราสารอนุพันธ์ | - |  | 36,549 |  | - |  | 36,549 |
|  |  |  |  |  |  |  |  |
| สินทรัพย์ที่ไม่ใช่สินทรัพย์ทางการเงิน |  |  |  |  |  |  |  |
| อสังหาริมทรัพย์เพื่อการลงทุน | - |  | 2,612,532 |  | - |  | 2,612,532 |
| รวม | 408,443 |  | 2,649,081 |  | 789,646 |  | 3,847,170 |
|  |  |  |  |  |  |  |  |
| **หนี้สิน** |  |  |  |  |  |  |  |
| หนี้สินทางการเงิน |  |  |  |  |  |  |  |
| หนี้สินตราสารอนุพันธ์ | - |  | 60,723 |  | - |  | 60,723 |
| รวม | - |  | 60,723 |  | - |  | 60,723 |
|  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | (หน่วย : พันบาท)  งบการเงินเฉพาะของบริษัท | | | | | | | |
|  | ข้อมูล  ระดับที่ 1 |  | ข้อมูล  ระดับที่ 2 |  | ข้อมูล  ระดับที่ 3 |  | รวม | |
| **สินทรัพย์** |  |  |  |  |  |  |  |
| สินทรัพย์ทางการเงิน |  |  |  |  |  |  |  |
| เงินลงทุนระยะยาวอื่น | 387,053 |  | - |  | 585,744 |  | 972,797 |
| สินทรัพย์ตราสารอนุพันธ์ | - |  | 36,549 |  | - |  | 36,549 |
|  |  |  |  |  |  |  |  |
| สินทรัพย์ที่ไม่ใช่สินทรัพย์ทางการเงิน |  |  |  |  |  |  |  |
| อสังหาริมทรัพย์เพื่อการลงทุน | - |  | 1,284,359 |  | - |  | 1,284,359 |
| รวม | 387,053 |  | 1,320,908 |  | 585,744 |  | 2,293,705 |

ไม่มีการโอนรายการระหว่างลำดับชั้นของมูลค่ายุติธรรม และไม่มีการเปลี่ยนแปลงเทคนิคในการประเมินมูลค่าใน ระหว่างงวด

1. **เหตุการณ์ภายหลังรอบระยะเวลารายงาน**

ในที่ประชุมสามัญผู้ถือหุ้นประจำปี 2565 เมื่อวันที่ 18 เมษายน 2565 ผู้ถือหุ้นมีมติอนุมัติวงเงินการออกและเสนอขายหุ้นกู้เพิ่มอีกจำนวน 10,000 ล้านบาท (หรือมูลค่าเทียบเท่าในเงินสกุลอื่น) รวมเป็นวงเงินไม่เกิน 30,000 ล้านบาท (หรือมูลค่าเทียบเท่าในเงินสกุลอื่น)

บริษัทออกหุ้นกู้ชนิดระบุชื่อผู้ถือ ไม่มีหลักประกัน ไม่ด้อยสิทธิ มีผู้แทนผู้ถือหุ้นกู้ มูลค่ารวม 6,000 ล้านบาท อายุ 3 ปี โดยมีมูลค่าตราไว้หน่วยละ 1,000 บาท อัตราดอกเบี้ยร้อยละ 5.50 ต่อปี โดยมีกำหนดจ่ายดอกเบี้ยทุกๆ 3 เดือน และจะครบกำหนดไถ่ถอนวันที่ 29 เมษายน 2568 บริษัทได้ออกจำหน่ายหุ้นกู้และรับชำระเงินจากผู้ถือหุ้นกู้แล้วเมื่อวันที่ 29 เมษายน 2565 ทั้งนี้ บริษัทนำเงินที่ได้จากการออกหุ้นกู้ครั้งนี้ไปใช้ในการชำระหนี้เดิม